Spisak zemalja iz kojih Srbija najviše uvozi odeću se ne razlikuje ove od prethodne godine\nKrenimo redom. Posmatrajući vrednost robe koju je Srbija uvezla prošle godine na prvom mestu je Kina. Iz ove daleke zemlje Srbija je tokom 2018. godine uvezla robe za 69 miliona evra. Reč je o 17 miliona komada artikala ukupne težine 4,3 miliona kilograma. Na drugom mestu je Turska, a slede Bangladeš, Kambodža, Indija, Maroko, Pakistan, Vijetnam i Mjanmar. Italija iz koje smo prošle godine uvezli robe za 50 miliona evra zauzela je četvrto mesto. Praktično, podaci Privredne komore Srbije pokazuju da je od deset zemalja iz kojih je Srbija uvezla najviše odeće, samo jedna u Evropi, pod uslovom da izuzmemo Tursku koja zvanično ne pripada Evropskoj zajednici.\nIz Italije smo prošle godine uvezli 89 miliona komada ili 3,4 miliona kilograma robe. Iz Bangladeša koji je po vrednosti uvoza zauzeo treće mesto Srbija je kupila odeću za 63 miliona evra, od Kambodže za 12 miliona evra, Indije deset miliona....\nUvoz robe u milionima evra u 2018.\nPosmatrajući podatke za ovu godinu zabeležen je sličan trend. Na listi top deset, za prva tri meseca ove godine nalaze se iste zemlje kao i na listi za 2018. Vrednosno posmatrajući uvoz, Kinu je na prvom mestu zamenio Bangladeš, Turska je zadržala drugo mesto, a isto su bile pozicionirane i Italija i Kambodža.\nVera Vida iz Centra za zaštitu potrošača kaže da to što Srbi najviše oblače odeću iz azijskih zemalja "govori" o niskom standardu života u našoj zemlji.\n"Kroz bilo koji grad da prođete videćete da su devojke i žene skoro 'uniformisane'. Sve nose iste kineske jakne, kapute mantile... Očigledno je to odraz onoga što mi sebi ne možemo da priuštimo, jer nema te žene koja sebi ne bi kupila kvalitetnu odeću iz evropskih zemalja", ističe Vida.\nVida: Devojke i žene skoro "uniformisane"\nNaša sagovornica smatra da postoji i razlika u kvalitetu odeće jer se odeća iz Azije uvozi u velikim količinama i da stoga kvalitet "sigurno nije onakav kakav bi bio da se uvozi samo određena količina iz evropskih zemalja".\n"Ta roba se uvozi u kontejnerima, tako da sigurno ne može da bude kvaliteta kao ona koja se proizvodi u mnogo manjim količinama", objašnjava Vida.\nEvrostat navodi da se Evropljani sa izvozom svojih modnih brendova i odeće lakše probijaju unutar granica EU nego na treća tržišta gde su preskupi. Primera radi, vrednost uvezene odeće iz jedne članice EU prema drugoj kreće se oko 82 milijarde evra, dok se uvoz iz trećih zemalja kreće oko 84 milijarde evra.\nPrema podacima Evrostata, Italija je prvi evropski izvoznik u zemlje izvan EU s devet milijardi evra vrednim izvozom odeće (36 odsto ukupnog izvoza), a slede je Nemačka, Španija i Francuska.\nŽALE SE NA PIVO IZ SRBIJE Proizvođači iz komšiluka tvrde da ih "zatrpava" srpski uvoz


SRBIJA-SKINHEADSI [Arhiva] - Vidi.hr Forum\nVidi.hr Forum > Arhiva > Društvo > Politika > SRBIJA-SKINHEADSI\nPogledaj cijelu verziju : SRBIJA-SKINHEADSI\n<font face="Times New Roman" size="+1">"Počeli smo da bežimo, ali su nas opet opkolili i počeli da nas tuku. Njega su tukli po glavi i telu, a mene su šutirali. Nekako smo uspeli da pobegnemo do policije", kaže Bojana Petković. Pretučeni Jariv Avram završio je sa ušivenom arkadom, a njegova prijateljica sa modricama. O ovom incidentu je obaveštena i izraelska ambasada u Beogradu.\nAntisemitski, rasistički i nacionalistički ispadi karakteristika su skinheda i sličnih rasističkih grupa. Poslednji napad koji je dospeo u javnost dogodio se tokom jula, kada su skinhedi napali grupu Roma u Ripnju.\nNije neuobičajeno da se pripadnici nekih od ekstremnih organizacija oglašavaju na Internetu i otvoreno se hvale napadima, poput sinoćnjeg. Skupština Vojvodine je, uz saradnju policije, a posle ispada neonacista na tribini u Novom Sadu, napravila spisak ekstremističkih organizacija i zatražila od Vlade Srbije da im zabrani rad. Vlada Srbije nije reagovala na te zahteve. Novosadska policija je utvrdila da su skinhedi, kao i organizacije Nacionalni stroj, Krv i čast i Rasonalisti neonacističke organizacije, dok su prisutne i rasističke i klerofašističke organizacije.\nGrupa skinheda pretukla je u nedelju uveče Izraelca Jariva Avrama i njegovu devojku Bojanu Petković na festivalu di-džejeva „Ovo je moj grad“ na stadionu Tašmajdan u Beogradu.\nAvram je dovežen u Urgentni centar u Beogradu gde su mu konstatovane lakše telesne povrede, potvrdjeno je Tanjugu u Ministarstvu unutrašnjih poslova Srbije.\nSkinhedi koji su pretukli Avrama i Petkovićevu su nosili nacističke majice i uzvikivali im „Aušvic, Aušvic“. Pripadnici policije, koji su se nalazili na stadionu, nisu ništa uradili da pronadju izgrednike, prenose elektronski mediji.\nAvrama i Petkovićevu su skinhedi presreli na stepeništu stadiona na Tašmajdanu.\nPa to su oni radili za vrijeme WWII Samo sto su onda pisali da su Hrvati ubijali Židove. Elektronika onda nije bila kao danas, kamere na svakom koraku.


Ukinut poslanicki imunitet Nebojši Medojevicu\nizvor : agencije/rse foto: rfe\nCrnogorska policija ušla u stanNebojše Medojevića, kao i u prostorije Pokreta za promjene čiji je on predsjednik. U kasnim popodnevnim satima policija je počela sa pretresom objekata koji su u vlasništvu Medojevića ili pod zakupom stranke. Do pretresa dolazi dan nakon što je parlamentarna većina Skupštine Crne Gore ukinula poslanički imunitetNebojši Medojeviću i nakon odluke poslanika Demokratskog fronta (DF) da se zatvore u prostorije Skupštine.\nFunkiconeri Demokratskog fronta i sam Medojević nisu željeli da komentarišu pretres, niti da iznose svoja saznanja o tome da li je policija plijenila imovinu.\nNa vanrednoj pres-konferenciji Demokratskog fronta, jedan od lidera DF-a Andrija Mandićje pretres Medojevićevog stana i prostorija stranke okarakterisao kao akt državnog nasilja.\nMandić je poručio svojim redarima i pristalicama "da ne dolaze u Skupštinu, ali da će ih pozvati da im se pridruže kada to bude potrebno".\nJoš jednom je upućen poziv Vrhovnom državnom tužiocu Ivici Stankoviću da spriječi moguće hapšenje Nebojše Medojevića. Lideri Demokratskog fronta nisu željeli da odgovaraju na pitanja novinara.\nLideri ove političke grupacije ne odbacuju mogućnost da nakon pretresa Medojevićevih prostorija, on bude i uhapšen i Specijalno tužilaštvo mu odredi pritvor. Poslanici Demokratskog fronta su najavili da će se fizički opirati u slučaju policijskog hapšenja Medojevića.\nOsim poslanika Fronta, u Skupštini Crne Gore su prisutan veći broj policajaca u civilu, a oko zgrade Skupštine se nalazi zaštitna ograda i više pripadnika uniformisane policije.\nSpecijalno tužilaštvo sumnjiči Nebojšu Medojevića za navodno stvaranje kriminalne organizacije zbog pranja novca. Tokom višečasovne skupštinske rasprave, održane u četvrtak, poslanici Demokratskog fronta su istragu Specijalnog tužilaštva ocjenili apsurdnom, politički motivisanom i odmazdom prema toj političkoj grupaciji.\nNa drugoj strani poslanici vladajuće većine su pravdali, svoju odluku o ukidanju imuniteta Medojeviću, dosadašnjom praksom i potrebom da se omogući istraga i rad državnih institucija.\nNakon sjednice Skupštine, poslanici Demokratskog fronta su ostali čitavu noć u Skupštini jer, kako su rekli, žele da spriječe potencijalno hapšenje Nebojše Medojevića. Oni očekuju od Vrhovnog državnog tužioca Ivice Stankovića da spriječi nalog specijalnog tužioca Milivoja Katnića za hapšenjem Medojevića, kao što je to učinio u slučaju Andrije Mandića i Milana Kneževića, optuženih za stvaranje kriminalne organizacije.\nOdgovarajući na pitanje novinara – da li će kao u slučaju Andrije Mandića i Milana Kneževića specijalnom državnom tužiocu Milivoju Katniću poslati obavezujuće uputstvo za neodređivanje pritvora – vrhovni državni tužilac Ivica Stanković je saopštio da ne može unaprijed najavljivati svoje odluke. Novinari su isto pitanje postavili i Katniću, ali on takođe nije htio ništa da komentariše.\nOglasila se i članica predsjedništva Evropske Narodne Partije (EPP) i predsjednica žena EPPDoris Pak, koja je uputila podršku Nebojši Medojeviću. Pak je ocijenila, da je ukidanje imuniteta Medojeviću skandal.\nReagovalo je i Specijalno državno tužilaštvo koje je negiralo tvrdnje opozicije iznijete tokom zasjedanja Skupštine Crne Gore da su u slučaju poslanika Medojevića primjenjivane mjere tajnog nadzora.\nU saopštenju Specijalnog tužilaštva se navodi da "od svog formiranja Specijalno državno tužilaštvo nije primijenilo mjere tajnog nadzora ni prema jednom poslaniku, sudiji, tužiocu, advokatu".\n"U konkretnom slučaju mjere tajnog nadzora primjenjivane su prema drugom licu, osumnjičenom u ovom predmetu, a sa kojim je komunicirao poslanik Medojević, što jasno proizilazi iz Zahtjeva koji je dostavljen Skupštini", navodi Specijalno tužilaštvo uz konstataciju da su tokom skupštinskog zasjedanja iznijete i druge brojne netačne tvrdnje.\nUkinut poslanički imunitet Nebojši Medojeviću\nPODGORICA– Poslanici Skupštine Crne Gore večeras su sa 42 glasa „za”, na zahtev specijalnog državnog tužioca, ukinuli imunitet poslaniku Demokratskog fronta Nebojši Medojeviću.\nZahtev za ukidanje imuniteta, specijalni državni tužilac je podneo kako bi se odobrilo pokretanje krivičnog postupka protiv Medojevića, zbog sumnje za pranje novca, prenosi RTCG.\nPoslanici DF-a su poručili da će noćiti u Skupštini, kako bi sprečili eventualno hapšenje Medojevića.\nPredsednik Skupštine Ivan Brajović je, pre glasanja poslanika, poručio da parlament ne odlučuje o krivici Nebojše Medojevića, kao i da rešenje o njegovom pritvoru može doneti samo sudija i to na zahtev Specijalnog državnog tužioca.\nČelnici Demokratskog fronta su prethodno poručili kako je ukidanje imuniteta Medojeviću uvod u njegovo hapšenje i da je to crvena linija preko koje neće preći.\nLider Demokratskog fronta Andrija Mandić je večeras ponovio da je Crna Gora, zbog tog zahteva Specijalnog državnog tužioca, na ivici građanskog rata.\n„Nismo naivna organizacija kad nas neko ugrožava, a sad smo vrlo ugroženi”, rekao je Mandić i zamolio poslanike vladajuće koalicije da se, kako je dodao, ne igraju sa građanskim mirom u zemlji, prenosi RTCG.\nMandić je naglasio da je eventualno hapšenje Nebojše Medojevića „crvena linija” preko koje DF neće preći.\nOn je ponovio da su tražili da danas u parlamentu budu i specijalni državni tužilac Milivoje Katnić i vrhovni državni tužilac Ivica Stanković.\n„Oni su predmet polemike i brutalnog napada na DF. Želeli smo da pred čitavom Crnom Gorom da ukrstimo argumente”, kazao je Mandić.\nPoslanik DF-a Nebojša Medojević ponovio je danas u parlamentu da u njegovom slučaju nema krivičnog dela, te poručio da je Katnić obmanuo poslanike.\n„Obmanuo jer novac nije stečen na nelegalan način. Tužilac nije dao nijedan dokaz, čak ni indiciju da je novac neegalno stečen. Osumnjičeni građanin BiH je građevinski radnik, nije ni tajkun, ni kriminalac, ni švercer”, istakao je Medojević.\nOn je poručio da se nelegalni novac ne „pere”.\n„Zato je ovde trebalo da bude Katnić, da kaže da je zbog ličnih motiva, zbog mržnje postupio neprofesionalno i neobjektivno, i da je zloupotrebio državnu poziciju da se osveti jednom poslaniku”, kazao je Medojević.\nAgresivna manjina i bahata većina na ivici sukoba\nPotvrđena optužnica za državni udar\nCrna Gora i zvanično članica NATO\nStoltenberg: Ulazak Crne Gore u NATO važan za Zapadni Balkan\nSve više krvi na mafijaškoj transverzali Crna Gora – Srbija\nNajmlađa crnogorska partija prijetnja najjačima\nProtivnici NATO usvojili odluku o raspisivanju referenduma\nDF traži holandski referendum o ulasku Crne Gore u NATO


Vučić: Kineski investitori bi kod nas mogli da proizvode ‘leteće automobile’ – NovostiDana.rs\n„Dva puta sam pozvao predsednika Šia, a tek treći put je naložio njegovom ministru inostranih poslova da organizuje treći dolazak u Beograd“, kazao je Vučić novinarima nakon sastanka sa kineskim predsednikom u Pekingu.\n„To za naše ljude znači više posla, veće plate, veća primanja, ubrzani rast i razvoj“, kazao je Vučić.\nOn je kazao da je sastanak sa predsednikom Si Djipingom bio veoma važan odnosno kako je naveo „toliko važan sastanak“.\nVučić je preneo da mu je kineski predsednik kazao da „ko tako i toliko puta kuca na vrata, ta vrata se uvek otvore“.\n„Živeo sam za ovo. Imao sam tremu, noge i ruke su mi drhtale, ali uradio što sam obećao“, kazao je Vučić.\nPredsednik Srbije ocenio je i da Kina poštuje Srbiju jer smo kako je rekao, „suverena i nezavisna zemlja koja sama donosi svoje odluke, za razliku od nekih drugih“.\nOn je naveo da dve zemlje imaju „najbolju saradnju“.\n„Kina podržava naš teritorijalni integritet kao što i mi podržavamo teritorijalni integritet Kine i politiku Jedan pojas jedan put. Kina poštuje Srbiju jer smo suverena i nezavisna zemlja koja sama donosi svoje odluke, za razliku od nekih drugih“, rekao je Vučić.\nOn je rekao da se nada bi kineski investitori u Srbiji mogli da otvore fabriku električnih automobila i autobusa, kao i da proizvode „leteće automobile“.\n„Imamo neke ideje koje sam dobio posle razgovora sa šeikom Muhamedom Bin Zajedom (UAE), nešto oni rade i zajedno“, rekao je Vučić.\n„Rešili smo dva teška problema, a važna je i investicija u Zrenjaninu gde će kinska kompanija da gradi fabriku guma“, kazao je on.\n„Hoćemo ekonomski da pobedjujemo u regionu i da se ubrzano razvijamo“, rekao je Vučić.


Avganistan u centru pažnje Obamine spoljne politike\nPredsednik Obama je obećao novu eru američkog međunarodnog angažmana kada je imenovao svoje specijalne izaslanike za ključne spoljnopolitičke probleme u prvoj godini svog mandata. Međutim, protekla godina se možda najbolje pamti po maratonskim konsultacijama u Beloj kući, koje su početkom decembra dovele do odluke o upućivanju dodatnih američkih snaga u Avganistan.\nPredsednik Obama i državna sekretarka Hilari Klinton su na samom početku obećali da će sprovoditi pomirljiviju spoljnu politiku od prethodne administracije. Čim je bila imenovana za državnog sekretara, Hilari Klinton je na konferenciji za novinare predočila da će se politika novog predsednika razlikovati od politike Džordža Buša.\n„Znamo da naša bezbednost, naše vrednosti i naši interesi, ne mogu da budu zaštićeni i promovisani isključivo vojnim sredstvima. Niti to Amerikanci mogu postići sami. Moramo da sprovodimo energičnu diplomatiju i koristimo sva njena sredstva za izgradnju budućnosti u kojoj ćemo imati više partnera, a manje protivnika“.\nPredsednik Obama i državna sekretarka Klinton imenovali su iskusne specijalne izaslanike za rešavanje najtežih spoljnopolitičkih problema. Ričard Holbruk je postavljen za specijalnog izaslanika za Pakistan i Avganistan. Bivši lider demokratske većine u Senatu, Džordž Mičel, postao je specijalni izaslanik za izraelsko-palestinski konflikt. SAD su prvi put uspostavile direktan kontakt sa Iranom - kada je predsednik Obama uputio svog izaslanika na razgovore velikih sila i Irana o spornom iranskom nuklearnom programu. U decembru, izaslanik Stiven Bozvort upućen je u Severnu Koreju radi obnavljanja razgovora o okončanju nuklearnog programa te zemlje.\nMeđutim, nisu ostvareni pomaci ni sa Iranom ni sa Severnom Korejom. Mičel je obavio seriju poseta Bliskom Istoku ne bi li podstakao izraelsko-palestinske mirovne razgovore. To međutim takođe nije urodilo plodom. Izraelski premijer Benjamin Netanjahu odbio je palestinski zahtev da uvede totalnu zabranu izgradnje jevrejskih naselja na okupiranim palestinskim teritorijama.\nPomoćnik državnog sekretara Kurt Kembel posetio je Burmu, posle čega je burmanska vojna hunta učinila nekoliko pomirljivih gestova prema liderki demokratije, Aung San Su Ći, mada je ona i dalje u kućnom pritvoru.\nKonzervativci kritikuju predsednika da je naivan, jer preduzima korake na koje niko ne uzvraća. Ričard Perl, bivši zvaničnik u administraciji Ronalda Regana, posebno je kritičan zbog otvaranja prema Iranu u vreme kada Teheran guši demonstracije i opoziciju.\n„Kada ponovo idete u Iran - koji nastavlja da razvija nuklearno oružje, podržava terorizam na više mesta i destabilizuje Bliski istok i okomljuje se na sopstvene građane - na kraju počnete da šaljete poruku“.\nTokom predsedničke izborne kampanje, Obama je govorio protiv rata u Iraku. Ali kao predsednik, otuđio je svoje glavne pristalice kada je u decembru doneo odluku da poveća broj američkih vojnika u Avganistanu. Takvu odluku, donetu posle dugotrajnog razmatranja, bivši potpredsednik Ričard Čejni kritikovao je kao „oklevanje“. Predsednik je uzvratio u govoru u vojnoj akademiji Vest Point.\n„Revizija mi je omogućila da postavljam teška pitanja i razmotrim različite opcije. Kao glavnokomandujući oružanih snaga utvrdio sam da je u našem vitalnom nacionalnom interesu upućivanje dodatnih 30 hiljada američkih vojnika u Avganistan. Posle 18 meseci trupe će moći da se vrate kući“.\nNačin na koji je predsednik Obama reagovao na obaranje izabranog predsednika Hondurasa Manuela Zelaje mnogi analitičari ocenjuju slabom ili negativnom ocenom. Krajem godine, Zelaja i dalje nije vraćen na vlast, uprkos američkim početnim zahtevima.\nI na posletku, uloga predsednika Obame na konferenciji o globalnom zagrevanju u decembru u Kopenhagenu, nije dovela do dogovora koji su očekivali borci za zaštitu prirodne sredine. Vil Maršal je saradnk vašingtonskog Instituta za progresivnu politiku.\n„Smatram da ovaj predsednik zaslužuje dodatne poene zbog veličine teškoća koje je preuzeo na sebe. Za mene ostaje veliko pitanje da li će njegova upravljačka sposobnost biti jednaka njegovom oratorskom majstorstvu“.\nDržavna sekretarka Hilari Klinton obišla je svet radi poboljšanja narušenih odnosa, ali njena kritika Pakistana da da nije predan borbi protiv ekstremista, otuđila je mnoge. Ona se zalaže za takozvanu „mudru silu“, odnosno pružanje pomoći za razvoj kao jedan od stubova američke spoljne politike - pored diplomatije i primene vojne sile.


SAD istražuju mogućnosti slanja vojske u BiH\nDerek Chollet, viši savjetnik državnog sekretara Antonyja Blinkena, govorio je za Guardian uoči posebne sjednice Narodne skupštine Republike Srpske gdje će poslanici glasati o tome da li da entitet započne proces istupanja iz vojske, pravosuđa i poreskog sistema BiH.\n– Ovakvi koraci, na koje poziva nacionalistički lider Milorad Dodik, predstavljali bi značajan korak ka secesiji. Vjerovatno će doći do šestomjesečnog čekanja prije nego što odluke skupštine stupe na snagu, ali bi glasanje moglo započeti otkucavanje sata prema mogućem povratku sukoba – stoji u članku.\nNavodi se da je Chollet posjetio prošlog mjeseca BiH u sklopu “diplomatske ofanzive” Bidenove administracije da se pozabavi dugotrajnim problemima i prijetnjama Milorada Dodika da će uspostaviti vojsku RS.\n– Zaista smo pokušali da ubrzamo neke od naših diplomatskih napora da pokušamo da se vratimo sa litice – rekao je Chollet za Guardian, te dodao da 26 godina nakon potpisivanja Dejtonskog mirovnog sporazuma u BiH govori o potencijalnom povratku u sukob ili velikoj krizi “što nas duboko zabrinjava.”\nU članku se navodi da je Vojska RS provodila etničko čišćenje u BiH tokom rata, te opsadu Sarajeva koja je trajala skoro četiri godine i uništenje Srebrenice, “sigurne zone” Ujedinjenih Nacija.\nChollet je rekao da je predao pismo koje je američki državni sekretar Antony Blinken uputio bosanskim liderima, naglašavajući da je mir u BiH prioritet za administraciju.\n– Ovo je pitanje s kojim se mnogi ljudi u ovoj administraciji, od predsjednika Bidena pa naniže, dugo povezuju i lično imaju jake stavove o njemu – rekao je.\nBlinkenovo pismo također sadrži prijetnju sankcijama političkim liderima koji prijete miru u BiH, a Dodik, “glavna meta te prijetnje,” izjavio je da ga nije briga za sankcije. Međutim, Chollet je izjavio da vjeruje da one ipak mogu imati uticaja.\n– Mislim da smo vidjeli neke dokaze da poluga koju imamo, koja uključuje politike poput sankcija, može biti efikasna u oblikovanja ponašanje – rekao je.\nŠto se tiče mogućnosti jačanja međunarodnog vojnog prisustva u BiH, sada samo nekoliko stotina vojnika EU, Chollet je rekao da ne želi da komentariše unaprijed ali je izjavio da “istražuju sve opcije”.


Nemačka kancelarka Angela Merkel čestita svojoj naslednici Anegret Kramp-Karenbauer na kongresu Hrišćanske demokratske unije (CDU) u Hamburgu\nNemačka vladajuća Hrišćansko-demokratska unija (CDU) izabrala je novu liderku - Anegret Kramp Karenbauer, koja će na tom položaju zameniti nemačku kancelarku Angelu Merkel. Kramp-Karenbauer, koja ima 18-godišnje iskustvo u regionalnoj vladi, kao liderka stranke mogla bi da postane buduća kancelarka, pošto Merkel ode s tog položaja 2021. godine. Uoči glasanja, članovi stranke su ovacijama pozdravili Angelu Merkel, koja je 18 godina vodila CDU.\nU govoru na današnjoj konvenciji Hrišćansko-demokratske unije, Merkel je rekla da ju je obuzelo jedno jedino osećanje - zahvalnost.\n“Bilo je ovo veliko zadovoljstvo za mene, velika čast. Puno vam hvala”, rekla je nemačka kancelarka i dodala:\n“Veoma mi je drago što sam u poslednjem zakonodavnom periodu svog političkog rada uspela da pružim doprinos, sa ciljem da Hrišćansko-demokratska unija zabeleži novi uspeh i da istovremeno očuvamo državnu političku odgovornost čime smo obezbedili kurs za budućnost”.\nAngela Merkel maše posle oproštajnog govora na kongresu CDU\nPre glasanja za novog lidera, nemačka kancelarka je podsetila da je preuzela položaj 2000. kada je stranka bila u dubokoj krizi, i ukazala:\n“Nismo vukli ishitrene poteze i svojim oporavkom pokazali smo svima da možemo”.\nMerkel je takođe istakla da je CDU danas drugačija stranka od one koja je bila 2000-te i da ne treba da se osvrće na prošlost već da gleda u budućnost.\n“Nisam rođena kao kancelar niti lider stranke i uvek sam želela da obavljam svoje dužnosti u vladi i stranci sa dostojanstvom i da jednog dana napustim te položaje sa dostojanstvom. Sada je momenat za novo poglavlje”.\nMerkel je još u oktobru najavila da će napustiti položaj lidera stranke mada planira da ostane kancelar do kraja sadašnjeg mandata 2021, iako je moguće da bi novi izbori za kancelara mogli da se održe i ranije.


Junajted medija obrće milione, a dobija subvencije\nTanjug | 24. jan 2020.\nFinansijski izveštaj kompanije "Adrija Luksko grup" iz Luksemburga, u okviru koje posluje i "Junajted medija" u Srbiji, ali i povezana firma SBB, pokazuju da ova preduzeća koriste benefite Srbije, pišu "Novosti".\nTako je SBB dobio podsticaje od Ministarstva finansija 2016. na 10 godina, ali iznos subvencija javnosti nije poznat.\nUz to, kompanija „Adrija Luksko“, u 2017. godini, dobija kredit od 60 miliona evra od Komercijalne banke, koja je u tom momentu bila finansijska institucija sa najviše nenaplaćenih kredita, navodi list.\nOvo je, kako se dodaje, samo deo javnih i zvaničnih podataka, u okviru godišnjeg finansijskog izveštaja agencije za privredne registre u Luksemburgu koji je prošao kroz ruke revizora.\nFinansijski izveštaj jasno pokazuje i da je čista zarada kompanije „Adrija Luksko grup“ u 2016. godini bila 190.248.000 evra, dok je u 2017. ona bila 223.134.000 evra.\nNejasno je zbog čega firma sa tako dobrim poslovanjem dobija podsticaje države Srbije, naročito što im je zarada za godinu dana porasla za 33 miliona evra, konstatuju „Novosti“.\nI dok se bura oko sukoba između „Junajted grupe“ i „Telekoma Srbija“ ne stišava, a rat se, čini se, najviše vodi oko sportskih kanala, sagovornik „Novosti“ objašnjava da je „Adrija Luksko“, 2012. godine, kupovinom firmi IKO i „IKO Poland“ stekla pravo i na Sport klub.\nTo, međutim, nije na vreme bilo prijavljeno Komisiji za zaštitu konkurencije Srbije, iako je postojala obaveza. To je učinjeno na brzinu u decembru 2013. godine, kako bi kasnije mogla da bude odobrena najvažnija transakcija između Investicionog fonda KKR i „Slovenija broadbend“.\nTada je bilo pitanje kako da se prijavi velika transakcija, kad nije bila prethodno prijavljena, manja, oko Sport kluba. Onda je Komisija, po hitnom postupku, u decembru 2013. godine odobrila uzimanje Sport kluba, a u februaru 2014. i spajanje KKR i „Mid Evropa“.\nU obrazloženju su, takođe, ne tako transparentno, odobrili i preuzimanje kanala „Sinemanija“, „Junajted medija prodakšn“ i „Džet TV Šabac“, pišu „Novosti“.\n„Dok KKR nije ušao u ovu priču, bio je opšti haos oko prijavljivanja Komisiji za zaštitu konkurencije“, objašnjava sagovornik lista.\nNije Srbija jedina koja je kuburila sa operaterima i emitovanjem. Slovenačka Agencija za zaštitu konkurencije je zbog kasno prijavljene koncentracije izrekla novčanu kaznu u iznosu od 3,7 miliona evra, društvu „Junajted medija“, koja se odnosi na izdavanje televizijskih programa Sport klub.\nNišta blaža nije bila ni Komisija za zaštitu konkurencije BiH koja je utvrdila da je „Junajted medija distribušn“, putem svog zastupnika, Sport klub Sarajevo, zloupotrebio dominantan položaj. Zbog toga ih je sud u BiH kaznio sa 250.000 konvertibilnih maraka.\nTelekom Srbija poziva Junajted mediju na pregovore, ponudu za emitovanje N1 nisu dobili\nDržavne subvencije Junajted medija Kablovski operateri N1 SBB Supernova Telekom\n← 360 stepeni: Isključivanjem N1 država krši evropske konvencije, a i svoje zakone (VIDEO)\nU Kragujevcu otvoreno sklonište za medijske profesionalce →


Vježba „Brzi odgovor 2020“ održava se istovremeno na više lokacija širom BiH. Danas je na Međunarodnom aerodromu Sarajevo izvedena metodsko-pokazna vježba, tokom koje su simulirani otmica aviona i teroristički napad na Međunarodnom aerodromu Sarajevo.\nOvo je četvrta godina uzastopno da Međunarodni aerodrom Sarajevo učestvuje u vježbi. Vršilac dužnosti direktora aerodroma, Alan Bajić, rekao je da je otmica aviona jedno od najtežih djela terorizma i jedna od najkompleksnijih kriznih situacija.\n“Osoblje aerodroma i drugi učesnici uložili su velike napore kako bi osigurali da vježba bude pravilno izvedena i želim se zahvaliti svim učesnicima vježbe. Iako se mi nadamo da se u stvarnosti nikada nećemo naći u ovakvoj situaciji, dobro je znati da imamo dobro obučeno osoblje i uvježbane procedure”.\nNakon što su komercijalni letovi za ovaj dan završeni, pripadnici Višenacionalnog bataljona EUFOR-a i bh. agencija za provođenje zakona brzo su raspoređeni na aerodrom, gdje su uspostavili kontrolne tačke, osigurali ključnu infrastrukturu i nosili se sa situacijom koja je uključivala otmicu aviona i dojavu o postavljenoj eksplozivnoj napravi.\nOvakve zajedničke vježbe sa vrlo realističnim scenarijima predstavljaju dobru priliku za provjeru sistema koordinacije i djelovanja odgovornih institucija i ministarstava, policijskih agencija, hitnih službi i službi Međunarodnog aerodroma Sarajevo, kazao je ministar sigurnosti BiH Selmo Cikotić.\nDrago mi je što mogu reći da su svi učesnici u današnjoj vježbi pokazali visok stepen spremnosti, obučenosti i koordiniranog djelovanja, čime se šalje snažna poruka onima koji bi možda htjeli počiniti teroristički čin, ali i putnicima, jer je to dodatna garancija njihove sigurnosti.\nSaradnja između EUFOR-a, agencija za provođenje zakona i aerodromskih službi bila je izvanredna. Djelujući rame uz rame sa našim kolegama iz BiH, mi smo pokazali sposobnost da brzo osiguramo i zaštitimo sarajevski aerodrom, koji je ključno važan infrastrukturni objekat za održavanje sigurnog i stabilnog okruženja u BiH.\nScenario koji je uvježbavan na sarajevskom aerodromu samo je jedan od izazova sa kojima se vojnici EUFOR-a suočavaju u okviru vježbe “Brzi odgovor 2020”. Dan prije toga, EUFOR je u okviru vježbe izvršio uspostavljanje sigurnosti na Međunarodnom aerodromu Tuzla i raspoređivanje tima za uklanjanje eksploziva, koji je uklonio sumnjivi prtljag.\nVježba “Brzi odgovor” je godišnja vježba operacija podrške miru, kojom se svake godine provjeravaju planovi za krizne situacije i mehanizmi EUFOR-a za brzo aktiviranje i integraciju snaga na visokom stepenu gotovosti, koje se nalaze van zemlje, sa trupama koje su već raspoređene u BiH, sve u svrhu kontinuiranog napretka, sigurnosti i stabilnosti u BiH.\nTags #Brzi odgovor 2020. #EUFOR\nDnevnik 3 [02.09.2020.]\nKvitova i Kerber u trećem kolu US Opena


Pajović je poručio da je svaka alternative dogovoru loša i za građane Crne Gore i za međunarodni ugled zemlje.\nLider Pozitivne Crne Gore je u Stejt Departmentu, sa zamjenikom pomoćnika državnog sekretara Hojtom Brajanom Jiem i zvaničnicima zaduženim za NATO, razgovarao o integraciji u Alijansu, reformama koje treba da se sprovedu i aktuelnoj političkoj situaciji u Crnoj Gori. Američka administracija je, kako za Glas Amerike kaže Darko Pajović, zainteresovana za političku stabilnost, ali se neće miješati u unutrašnje stvari u Crnoj Gori.\n„Crna Gore jeste na tom stepenu demokratskog razvoja, da svoje probleme rješavamo sopstvenim snagama. Naravno da američka administracija, kao i uvijek, potencira dijalog kao način rešavanja svih postojećih političkih problema i naravno da se očekuje ono što, vjerujem da očekuju i građani Crne Gore, a ta je da prije svega nastavimo u kontinuitetu sa procesom reformi, sa procesom NATO i evropskih integracija, a to može samo da obezbijedi politička stabilnost koja je nužan preduslov za integrativne procese.“\n„Ja lično vjerujem da smo svi dovoljno poliitčki svjesni da svako ulaženje u neke veće političke krize i nestabilnost nije dobro. Zbog toga sam optimista da ćemo vrlo brzo doći do onoga što smo svi postavili kao cilj, a to je vlada izbornog povjerenja. Za opoziciju je to jedna velika šansa da nakon 27 godina izbornih poraza najzad bude dio vlasti, ali ne samo vlasti radi vlasti, već da bude na onim mjestima na kojima se može vrlo efikasno kontrolisati ono što je dugo opterećivalo izborni proces u Crnoj Gori, a to su prije svega zloupotrebe državnih resursa u partijske svrhe, zatim birački spiskovi, problematika takozvanog izbornog zapošljavanja i tome slično. Interes je prije svega opozicije da što prije dođe do formiranja vlada izbornog povjerenja jer idući susret kampanji ostaje još nekih šest i po mjeseci, dovoljno dug, ali i dovoljno kratak period da se završi ono što smo svi postavili kao cilj, a to je organizacija fer i slobodnih izbora.“\nNi jedno sporno pitanje,ako ga ima, ne smije da bude prepreka formiranju vlade izbornog povjerenja, kategoričan je lider Pozitivne.\n„Cijenim da nije dobro ako ne dođe do dogovora i cijenim da tu nema bolje i gore pozicije za jedne ili druge. Zako kažem da sporazum vlasti i opozicije o zajedničkoj kontroli i pripremi izbornog procesa apsolutno nema alternativu. Zato sam optimista i zato vjerujem da će sve one razlike koje se nekada u javnosti čine jako velike, a meni se čini da u suštini nije tako, da će se ipak naći energije i mudrosti da se one prevaziđu. Korist koju bi svi dobili, kad kažem svi ne mislim samo na političke činioce, mislim na svakog građanina Crne Gore, na državu Crnu Goru, i njen ugled kod međunarodnih partnera, mnogo veća od naših nekada usko stranačkih pogleda i kalkulisanja kako ćemo pred naredne izbore obezbijediti bolju poziciju.“\n„Nije data podrška dosadašnjoj politici vlade. Naprotiv. Čini mi se da se prenebregava činjenica da je ovo prvi put nakon 27 godina da se pokazuje jedan veliki demokratski iskorak. Jer nije uobičajna stvar da vlada poziva opoziciju i predaje joj faktički 60 do 70 odsto izvršne vlasti, pa ako hoćete, i finansijske vlasti. Razumjeću donekle ljutnju mojih opozicionih kolega. Međutim, alternativa svemu tome je bio odlazak u neko drugo carstvo, da tako kažem, carstvo nekih drugih interesa. Politika Pozitivne Crne Gore je politika čvrstog prozapadnog kursa. Mi smatramo da Crna Gora pripada zapadnoj civilizaciji. Vjerujemo da je NATO okvir najbolji bezbjednosni sistem koji možemo da imamo u Crnoj Gori i vjerujemo da ova dva puta apsolutno nemaju alternativu. Kada znate da postoji jedan korpus političkih snaga u Crnoj Gori koje podržavaju taj spoljnopolitički kurs i kada znate da neki drugi podržavaju neke druge vizije, onda izbor i nije toliko težak.“\n„Ono što su naša istraživanja javnog mnjenja, koja kontinuirano radimo svaki drugi mjesec, jeste da imamo siguran parlamentarni status i da se to uopšte ne dovodi u pitanje. Ono što sam apsolutno siguran jeste da će Pozitivna Crna Gora i dalje biti ne samo u parlamentu, već biti važan faktor i ispravljati one stvari koje u Crnoj Gori nisu dobre.“


08.11.2020 u 12:07\nZa poslednja 24 sata u kovid ambulantama u Beogradu čak 2.560 pregleda\nU kovid ambulantama u Beogradu u poslednja 24 sata bilo je 2.560 pregleda, od čega je čak 1.530 prvih pregleda. Tokom noći u kovid ambulantama obavljeno je 210 pregleda, kažu za Tanjug u Ministarstvu zdravlja. U poslednja 24 sata, na Infektivnoj klinici obavljeno je 240 pregleda. U toj ustanovi, hospitalizovano je 87 pacijenata, od kojih je sedam na respiratoru. Da broj zaraženih koronom raste, i da je situacija sve nepovoljnija, govori i podatak da je pre prošle nedelje, presek za 24 sata, pokazao je da je u kovid ambulantama, ipak, bilo manje pregleda 1.966, od čega 1.185 prvih, dok je tokom te noći u kovid ambulantama bilo 136 pregleda. Tada je na Infektivnoj klinici obavljen 191 pregled.\n07.11.2020 u 10:28\nU beogradskoj Areni se trenutno nalazi 360 pacijenata zaraženih korona virusom, a taj prostor ima mogućnost za zbrinjavanje još 150 njih, rekao je načelnik te privremene kovid-bolnice poptpukovnik Predrag Bogdanović. On je za TV Prva izjavio da je do sada kroz tu bolnicu u protekle dve nedelje prošlo 430 pacijenata, da je 20 njih otpušteno na kućno lečenje, a da je 50 zbog pogoršanja zdravstvenog stanja prebačeno u druge zdravstvene centre. „Poređenja radi, u odnosu na prošli put (kada je Arena bila kovid-bolnica), za dva meseca primili smo 440 bolesnika... Lakše pacijente smo morali da prebacimo na treću etažu, gde se nalazi tih 150 (slobodnih) mesta”, kaže Bogdanović. On je dodao i da se u privremenoj bolnici u Areni dnevno obavi između 30 i 50 prijema novozaraženih, prenosi\n07.11.2020 u 10:12\nBogatstvo boja i printova za novu modnu sezonu\nModna manifestacija „Pervol fešn vik digital” zbog pandemije virusa korona prikazuje svoje raznovrsne sadržaje onlajn na društvenim mrežama i jutjub kanalu. U protekloj nedelji kreacije za novu sezonu predstavili su mnogi dizajneri. Jedan u nizu programa počeo je emitovanjem specijalnog filma „BFW exhibition – Fashion & Accessories” kojim se otkriva nova kolekcija LILU obuće. Danijela Biškup, dizajnerka koja stoji iza ovog brenda, tradicionalno svoje modele kreira u malim serijama ili kao unikatan par. Ona izlaže zajedno sa Jelenom i Svetlanom Proković – JSP, dizajnerkama odeće. Danijela kaže da ne prati modne trendove po svaku cenu, ali da postoje tipovi obuće koja je uvek hit, kao što su salonke i baletanke, ali i da uvek ima modela koji se razlikuju od svih ostalih. Obuća


Beta | 18. maj 2020.\nU Meksiku su ubijeni vlasnik novina Medios Obson i El Tiempo i policajac koji mu je bio dodeljen kao obezbeđenje nakon pretnji koje je dobijao, saopštili su danas tamošnji zvaničnici.\nDržavno tužilaštvo savezne države Sonora saopštilo je da je Horhe Migel Armenta Avalos napadnut dok je izlazio restorana u centru grada Ciudad Obregon.\nUbijen je i policajac Orlando Antonio Ruvalkaba Flores, a jedan policajac je ranjen.\nArmenta je bio vlasnik novina Mediosa Obson i El Tiempo, koji vesti objavljuju i u štampanoj verziji i na portalu.\nDržavna tužiteljka Klaudija Indira Kontreras obećala je da će slučaj biti istražen, ali još uvek nema osumnjičenih.\nArmenta je treći ubijeni novinar u Meksiku ove godine. Više od 140 ih je ubijeno u proteklih 20 godina.\n„Ne možemo nagađati o motivima zbog kojih je biznismen Horhe Armenta Avalos ubijen. Ono što možemo reći je se radi o ubistvu još jednog novinara u sve većoj atmosferi nasilja“, rekao je predsednik Nacionalnog udruženja novinara i medijskih radika, Rafael Karo Franko.\nMeksiko, najopasnija zemlja za novinare: Još jedan nestanak\nUbijen novinar u Kankunu\nMeksički radio novinar ubijen iz vatrenog oružja\n← REM i novinarska udruženja da spreče političku propagandu u izbornoj hronici\nTatalović: Svi napadi na mene potiču sa Andrićevog venca →


Globalna recesija zahvata Evropu - vanredni ekonomski samit u subotu u Vašingtonu\nEvropska unija saopštila je da je 15 zemalja evro-zone zvanično u recesiji, dok se svetski lideri okupljaju na vanrednom ekonomskom samitu u Vašingtonu da bi razmotrili načine za reševenje globalne finansijske krize.\nEvropska unija je saopštila da je ekonomski rast u evro-zoni tokom trećeg kvartala umanjen za 0,2 odsto, slično pokazateljima u prethodnom kvartalu. Unutar evro-zone Nemačka i Italija su sada takodje u recesiji, pridruživši se Španiji i Irskoj, dok je Francuska danas objavila podatke koji ukazuju na neznatni ekonomski rast od 0,10 odsto.\nŠef američke centralne banke Ben Bernanki izjavio je da su zabeležena privremena poboljšanja, ali da je globalni finansijski sistem i dalje pod ozbiljnim pritiskom. Bernanki je ukazao da predsednici centralnih banaka budno prate razvoj situacije i da su spremni da, po potrebi, preduzmu dodatne korake.\nU medjuvremenu, lideri 20 vodećih razvijenih i zemalja u razvoju sastaju se u subotu u Vašingtonu da bi razmotrili rešenja za krizu.\nUprkos vestima o sve široj recesiji u Evropi i Aziji, vodeći berzanski indeksi u oba regiona zabeležili su porast, dok su američki indeksi završili nedelju izgubivši od 4 do 5 odsto vrednosti. Kao još jedan znak da najveća svetska ekonomija zapada u recesiju, američki Sekretarijat za ekonomiju saopštio je u petak da je prodaja na malo u oktobru pala za 2,8 odsto, što je najveći do sada zabeleženi pad. Ekonomisti prate prodaju zbog toga što potražnja potrošača pokreće oko dve trećine američke ekonomije. Analitičari za sve slabiju prodaju krive nemogućnost dobijanja kredita i brige vezane za bezbednost radnih mesta i pad cena nekretnina.\nUsporavanje ekonomije umanjilo je potražnju za mnogim proizvodima, uključujući i skupe kompjutere. Jedan od najvećih svetskih proizvodjača takvih kompjutera, San Majkrosistems, saopštio je da će otpustiti čak šest hiljada radnika ili gotovo petinu svoje radne snage.


Balon halom upravlja FK Inđija - IN Medija\n-Balon hala u Inđiji je 1. januara 2021. prešla u ruke FK Inđija-kaže za IN Medija Dragan Pilipović direktor kluba.\nPrema njegovim rečima Sporazumom između FK Inđija i škole fudbala J&J hala je prešla u ruke fudbalskog kluba Inđija koji se obavezuje da će je održavati i koristiti. Dugogodišnje stajanje, nerešeno pitanje oko toga ko je ovlašćen nakon isteka zakupa od 10 godina, uticale su na opšte stanje ovog sportskog objekta koji su nekada koristili svi građani Inđije.\n-Balon hala je renovirana za naše potrebe, a u planu je i izmena veštačke trave unutar nje, multifunkcionalnom podlogom. – kazao je Pilipović\nPilipović ističe da primopredaja objekta nije plaćena niti jedan dinar, ali će ulaganja u nju, zbog dugogodišnjeg stajanja i nekorišćenja iziskivati određenu svotu novca. Za zamenu veštačke trave, koja je, kako kaže, u veoma lošem stanju sredstva će izdvojiti lokalna samouprava i Savez sportova. Visina investicije još uvek nije poznata te su u budućnosti u planu finansijske procene.\nZa sada pomenuti prostor koristiće mlade kategorije FK Inđija ali i FK Železničar za održavanje treninga na terenu sa veštačkom travom. Ostalim sportistima i klubovima teninzi u balon hali biće dostupni promenom podloge, dok sportski rekreativci u Inđiji neće moći da koriste ovu halu koja je prema rečima Dragana Pilipovića, isključivo namenjena profesionalsnim sportistima.\n–Kafić koji je u sklopu ove hale neće više biti u funkciji, jer je ovo isključivo sportska priča.- objašnjava Pilipović.\nPotsećamo, balon hala je izgrađena 2009 godine i data je u zakup na 10 godina, po isteku zakupa 2019. godine planirano je i ulaganje iz lokalnog budžeta, najavljivane rekonstrukcije čak i otkup iste.\nTags balon hala, FK Inđija, FK Železničar, Inđija, sport Author admin\nPrethodna Previous post: Otvorena kovid bolnica u Novom Sadu\nSledeća Next post: Krčedin sutra bez struje i vode\nCategories NOVO, Srbija, ZABAVAPosted on 18.08.2021. 18.08.2021.\nDanas počinje Belgrade Beer Fest 2021. – pogledajte spisak izvođača!\nBeer fest 2021. počinje večeras na beogradskom Ušću. Uz degustaciju piva, publiku će prve veče zabavljati Bijelo ...\nOstavite komentar na Danas počinje Belgrade Beer Fest 2021. – pogledajte spisak izvođača!


Zastupnik Dževad Rađo na 42. Radnoj sjednici Skupštine Kantona Sarajevo, održanoj dana 07.05.2018.godine, u okviru tačke Dnevnog reda "Poslanička pitanja, inicijative i odgovori",a u skladu sa Poslovnikom Skupštine Kantona Sarajevo pokrenuo je zastupničku inicijativu koju se nalazi u prilogu.\nZastupnik Dževad Rađo, na 41. Radnoj sjednici Skupštine Kantona Sarajevo, održanoj dana 24.04.2018.godine, u okviru tačke Dnevnog reda "Poslanička pitanja, inicijative i odgovori", a u skladu sa Poslovnikom Skupštine Kantona Sarajevo pokrenuo je zastupničku inicijativu prema Vladi Kantona Sarajevo.\n“Tražim od Vlade Kantona Sarajevo da od resornih ministarstava pribavi izvještaje i iste objedini u jedinstvenu informaciju o tome koji su do sada potpisani kolektivni ugovori, na koji period i na koliko se zaposlenih u javnom sektoru ugovori odnose, ima li već podnesenih novih tužbi i dr. Posebno želim da znam koliko javni sektor koštaju ti potpisani ugovori i da li Kanton Sarajevo ima mogućnost i kapacitete da odgovori na sve ugovorene obaveze.”\nZastupnik Dževad Rađo, na 31. Radnoj sjednici Skupštine Kantona Sarajevo, održanoj dana 05.07.2017.godine, u okviru tačke Dnevnog reda, "Poslanička pitanja, inicijative i odgovori", a u skladu sa Poslovnikom Skupštine Kantona Sarajevo pokrenuo je zastupničku inicijativu "za dopunu Uredbe o opštim uslovima za proizvodnju, isporuku i korištenje toplotne energije Vlade Kantona Sarajevo".\nU kojoj fazi je Zakon o izmjenama i dopunama zakona o Geološkim istraživanjima. Prijedog zakona koji je dat na javnu raspravu je neprihvatljiv od strane privrednika i svih institucija koje podliježu ovom Zakonu. Privrednici i svi zavodi su napravili prijedog Zakona koji je prihvatljiv i primjenjiv, te isti dostavili Ministarstvu privrede u februaru 2016.godine., ali povratna informacija nikada nije došla.\nPrimjenom postojećeg Zakon od dana donošenja, za sve objekte koji su izgrađeni u Kantonu Sarajevo, pravno je nemoguće ishodovati odoborenje za građenje, to znači da su svi objekti izgrađeni nelegalno.\nPostojeći Zakon nalaže da se prilikom izvođenja geotehničkih radova ishoduju urbanistička saglasnost za te radove, a nadlažene institucije za izdavanje urbanističke saglasnosti ( općine, ministarstva) ne poznaju termin urbanistička saglasnost za istražne radove. Sve ovo je suvišno iz razloga što se u urbanističkoj saglasnosti za građevinski objekat nalaže izvođenje geotehničkih istražnih radova.\nU prilogu pitanja dostavljam prijedlog Zakona o izmjenama I dopunama Zakona o geološkim istraživanjima koji su uptili privednici i Zavod, te obrazac zahtjeva za izdavanje urbanističke saglasnosti.


Orban: Putin ponovo učinio Rusiju snažnom - 14.01.2018, Sputnik Srbija\nMađarski premijer Viktor Orban je u intervjuu za časopis „Velt am zontag“ kritikovao jednostranu politiku Evropske unije prema Rusiji i naglasio da je u bloku... 14.01.2018, Sputnik Srbija\nevropa, vesti, svet, mađarska, vladimir putin, viktor orban, evropska unija (eu)\n18:45 14.01.2018 (Osveženo: 13:47 11.10.2021)\n© REUTERS / Bernadett SzaboPremijer Mađarske Viktor Orban\nMađarski premijer Viktor Orban je u intervjuu za časopis „Velt am zontag“ kritikovao jednostranu politiku Evropske unije prema Rusiji i naglasio da je u bloku uobičajeno da se kritikuju ruske vlasti da bi se smatrali „dobrim Evropljanima“.\n„EU ne shvata da je prema Rusiji neophodno istovremeno pokazati i snagu i spremnost za saradnju. Evropska politika prema Rusiji je loša, jer je previše jednostrana. Mađarska ima uslovni uticaj — konačnu reč imaju velike zemlje EU koje nesumnjivo žele sankcije Rusiji“, istakao je Orban.\nMađarski premijer je takođe naglasio da treba priznati da je ruski lider Vladimir Putin „učinio svoju zemlju snažnom“ i dodao da je „Rusija ponovo jedan od glavnih igrača u svetskoj politici“.\n„Zapadu je na prvom mestu sloboda. U Rusiji se pre svega radi o tome da ova ogromna država bude jedinstvena, a sve ostalo će doći kasnije. Međutim, EU ne shvata Rusiju“, rekao je Orban.


Čeda duguje osam plata radnicima | Serb.rs\nSerb.rs > SRBIJA > Čeda duguje osam plata radnicima\nČeda duguje osam plata radnicima\n22. oktobra 2015. / Komentari su isključeni na Čeda duguje osam plata radnicima\nČedomir Jovanović foto:www.kurir.rs\nZaposleni „Fidelinke“ traže pomoć ombudsmana. Radnici u mlinu lični dohodak nisu dobili od februara, a u fabrici testa od maja, dok im zdravstveno osiguranje nije uplaćeno od juna\n– Zaposlenima se sada duguje više od deset miliona dinara i podneli smo prijave da se zaštite njihova prava – kaže ombudsman Zlatko Marosiuk. – Radnici su se prvo obratili našoj kancelariji, dali smo izveštaj članu Gradskog veća za privredu, a u postupak se uključio i gradonačelnik. Intervenisali smo putem suda, jer je te delove „Fidelinke“ u zakup dao sud, poslovanje nadziru stečajni upravnici i oni bi trebalo da regulišu te odnose. Prema našim saznanjima, beogradska firma pored plata godinu dana nije ni zakupninu plaćala.\nOznake: cedomir, jovanovic, plate, radnici, zaštita / Objavljeno u: SRBIJA


ШИПТАРИ У ФРЦИ: Ово су 9 кандидата за шефа Унеска — Косово у фиоци\nŠIPTARI U FRCI: Ovo su 9 kandidata za šefa Uneska — Kosovo u fioci\nNa konkurs za novog generalnog direktora Uneska stiglo je čak devet kandidatura. Rok za njihovo podnošenje istekao je pre nekoliko dana, a razgovor sa kandidatima biće upriličen tokom aprila, prenosi Sputnjik.\nNovi generalni direktor smeniće Bugarku Irinu Bokovu, koja je na čelnoj poziciji od 2009. godine. Upravo činjenica da je 2017. izborna godina bila je jedan od bitnih razloga da iz međunarodne zajednice samoproglašenoj državi Kosovo bude upućena sugestija da ove godine ne aplicira ponovo za članstvo u Unesku.\nUprkos tome što je imala snažnu podršku nekih od najznačajnijih država, na čelu sa SAD, na zasedanju Generalne konferencije tada nije bilo neophodne dvotrećinske većine za prijem Kosova u Unesko. Zbog te velike pobede srpske diplomatije, čija ofanziva, prema rečima njenog šefa Ivice Dačića, od tada nije prestala i zbog činjenice da su međunarodne okolnosti bitno drugačije i komplikovanije nego pre dve godine, jasno je zašto takozvana međunarodna zajednica savetuje Kosovo da preskoči kandidaturu ove godine.\nZa Srbiju svakako da nije nebitno ko će biti na čelu Uneska, koji će odlučivati o članstvu Kosova, kao što je bio bitan i svaki detalj prilikom prethodnog podnošenja kandidature. Tada se, na primer, takozvani ambasador Kosova u Francuskoj povremeno pojavljivao u Unesku i lobirajući posećivao delegacije koje su žele da ga prime. Aktuelna šefica Uneska, međutim, nije ga primala.\nNije nebitno ni to što Albaniji u ovoj godini ističe članstvo u Izvršnom savetu Uneska, a Srbija je od prošle do 2019. godine član tog tela, koje daje preporuku Generalnoj skupštini za članstvo u Unesku. Kako napominje Tanasković, članstvo u Izvršnom savetu doprinosi boljoj obaveštenosti o kretanjima u organizaciji, omogućava učestvovanje u pripremi materijala i u raspravama na sednicama, kao i učešće u odlučivanju, što je, ukupno uzevši, povoljnija pozicija od nečlanstva.\nSrbija će, nema sumnje, zbog svega što može da bude od značaja za odbranu njenog teritorijalnog integriteta u međunarodnim organizacijama, a sprečavanje prijema Kosova u ključne organizacije poput Uneska to sigurno jeste, sa pažnjom pratiti izbor čelnika te organizacije UN-a. Sigurno da nije svejedno hoće li, na primer, na njegovom čelu biti predstavnik Kine, koja poštuje suverenitet i integritet Srbije, ili neke države koja je priznala samoproglašenu nezavisnost Kosova.


ČLANICE EU DALE ZELENO SVJETLO ZA MAKROFINANSIJSKU POMOĆ ZA DESET ZEMALJA: BIH DOBIJA 250 MILIONA EURA | Hayat.ba\nČLANICE EU DALE ZELENO SVJETLO ZA MAKROFINANSIJSKU POMOĆ ZA DESET ZEMALJA: BIH DOBIJA 250 MILIONA EURA\nZemlje članice Evropske Unije (EU) su odobrile pružanje tri milijarde eura makrofinansijske pomoći za deset zemalja povodom pandemije koronavirusa.\nU saopćenju se navodi da će, shodno toj odluci, Bosna i Hercegovina primiti pomoć od 250 miliona eura. Ostale zemlje koje su obuhvaćene ovim prijedlogom su Albaniji kojoj će biti upućena pomoć od 180 miliona eura, dok će pomoć za Gruziju iznositi 150, za Jordan 200, za Kosovo 100, za Moldaviju 100, za Crnu Goru 60, za Sjevernu Makedoniju 160, te za Tunis 600 miliona eura.\nNajveća pomoć bit će upućena Ukrajini, a iznosit će 1,2 milijarde eura. Očekuje se odobrenje podrške od strane Evropskog parlamenta.


Poništen 21 pasoš zbog isteka roka za podizanje putne isprave - GradPrijedor.com - Portal grada Prijedora\nHome»Društvo»Poništen 21 pasoš zbog isteka roka za podizanje putne isprave\nPoništen 21 pasoš zbog isteka roka za podizanje putne isprave\nCentar javne bezbjednosti /CJB/ Prijedor u 2015. godini poništio je 20 pasoša, a u januaru 2016. godine jedan, zbog toga što ih građani nisu preuzeli u zakonski predviđenom roku od 120 dana, rekao je načelnik ovog centra Dalibor Ivanić.\nOn je naglasio da CJB Prijedor preduzima tri mjere da spriječi poništavanje pasoša, od kojih je dvije u obavezi, a jednu čini dobrovoljno.\n„Prilikom predaje zahtjeva za putnu ispravu upoznamo stranku da je naša obaveza da pasoš izdamo u narednih 30 dana, a njihova obaveza da ga preuzmu u narednih 90 dana. Druga mjerea je pismeno upozorenje, javno istaknuto u holu zgrade“, istakao je Ivanić.\nPrema njegovim riječima, treća mjera koju službenici CJB-a preduzimaju, a nisu u obavezi, jeste da, kade vide da je ostalo malo vremena do osteka roka, a pasoš nije podignut, šalju pismeni poziv strankama da dođu preuzeti pasoše.\n„Na taj način pet građana se u 2015. godini odazvalo pozivu i u posljednjem trenutku preuzelo putnu ispravu odnosno izbjeglo poništavanje pasoša, a time i ponovnu proceduru i izlaganje troškovima“, naveo je Ivanić.\nOn je dodao da se uglavnom radi o građanima koji žive u inostranstvu, koji predaju zahtjev za izdavanje pasoša, potom odu u inostranstvo i ne dođu na vrijeme po svoju putnu ispravu.\nCJB Prijedor u januaru ove godine izdao je 800 ličnih karti ili za 70 odsto manje nego u januaru prošle godine, 1.351 pasoš ili za 86 odsto više, te 390 vozačkih dozvola ili za 66 odsto manje nego u istom periodu lani.\nPodizanje ličnih karti i vozačkih dozvola nije vremenski ograničeno, dok za pasoše postoji ograničenje od 120 dana od dana podnošenja zahtjeva nakon čega se putna isprava poništava.


Krauč: Možemo da pobedimo svakoga – Nadlanu.com\nKrauč: Možemo da pobedimo svakoga\nObjavljeno 10. mar 2011. / 00:00:00\nBEOGRAD, 10. marta 2011. (Beta) – Fudbaler Totenhema Piter Krauč ocenio je da je njegova ekipa zasluženo prošla u četvrtfinale Lige šampiona i da ove sezone u tom takmičenju može da ostvari još bolji rezultat.\nTotenhem se sinoć plasirao među osam najboljih ekipa u Ligi šampiona pošto je na Vajt Hart Lejnu odigrao bez golova sa Milanom. U prvoj utakmici u Italiji engleski tim pobedio je sa 1:0, a strelac je tada bio Krauč.\n“Mislim da imamo dovoljno dobre igrače sa kojima možemo da postignemo velike rezultate, a to smo u utakmici sa Milanom dokazali. Uživamo u svakoj sekundi utakmice u Ligi šampiona“, rekao je Krauč britanskim medijima.\n“Barselona je pokazala šta ume protiv Arsenala i bez sumnje je veliki favorit u takmičenju“, dodao je on.\nKrauč smatra da njegova ekipa može svakoga da pobedi na domaćem terenu.\n“Posle žreba ćemo videti ko će nam biti protivnik, ali uživaćemo u četvrtfinalu. Znamo da možemo da pobedimo svakoga, posebno na Vajt Hart Lejnu. Imamo sjajne igrače, naporan rad se isplatio i dobar je osećaj kada izbacite iz takmičenja jednu od najboljih svetskih ekipa”, dodao je napadač Totenhema.\nKoncert Gorana Karana\nŽeljko Samardžić u Areni


Gašić ne da dokumenta Jankoviću - ebart\nGašić ne da dokumenta Jankoviću\nBeograd -- Ministar odbrane Bratislav Gašić kaže za Danas da on dokumentaciju koju traži ombudsman Saša Janković ne može da dostavi bez saglasnosti Tužilaštva.\nZaštitnik građana Saša Janković pozvao je ministra odbrane Bratislava Gašića da bez odlaganja dostavi sve podatke značajne za kontrolu Ministarstva u vezi sa incidentom na Paradi ponosa, u kojem su učestvovali pripadnici Žandarmerije, Vojne policije i brat premijera Srbije.\nSa druge strane, ministar odbrane Bratislav Gašić kaže da on postupa u skladu sa zakonom.\n"Dok god je predistražni postupak u toku, dokumenta su u Tužilaštvu. Ne možemo mi od Tužilaštva da tražimo dokumentaciju kako bi je dali Saši Jankoviću", naglašava Gašić za "Danas".\nOn dodaje da će ombudsman dobiti tražena dokumenta "tek kada Tužilaštvo to odobri, u skladu sa zakonom".\nOmbudsman je tražio od Gašića i da mu dostavi podatke pomoću kojih može da stupi u kontakt s dvojicom vojnih policajaca kako bi sa njima, u skladu sa zakonom, razgovarao.\nJankovićeva pitanja za Gašića\nJanković je pozvao Gašića da bez odlaganja, a najkasnije u roku od 15 dana, odgovori na postavljena pitanja. Pitanja su usledila nakon što je Gašić u Skupštini Srbije rekao da je brat premijera Vučića imao vojno obezbeđenje jer je sa predsednikom Vlade trebalo da ide na porodični ručak. Ministar je tada precizirao da je on potpisao odluku da pripadnici specijalne vojne jedinice "Kobre" štite predsednika Vlade Aleksandra Vučića.\n- Na osnovu kog člana Zakona o Vojsci ili drugog zakona pripadnici Vojne policije obezbeđuju predsednika Vlade?\n- Kako je tačno glasio zadatak pripadnika Vojske Srbije S.S. i S.J., koji su bili u pratnji premijerovog brata, kao i gde se u trenutku događaja nalazila prethodnica obezbeđenja koju su ta dva vojna policajca obezbeđivala?\n- Da li su dva vojna policajca imala naređenje da prođu kroz kordon na mestu događaja, da li je njihov prolazak najavljen policiji na terenu, ko je koordinirao rad na terenu i da li se na zadatke, na kakvom su bili S.S. i S.J., ide u društvu civilnih lica?\n- Da li bliskost pripadnika obezbeđenja sa bližim okruženjem štićene ličnosti može negativno da utiče na efikasnost zaštite, na kojim vojnim zadacima se u vezi obezbeđenja ličnosti nosi pištolj sa metkom u cevi?\n- Da li je protiv S.S. i S.J. ili protiv nekog drugog zaposlenog u Ministarstvo pokrenut disciplinski ili neki drugi postupak u vezi incidenta i na osnovu kog člana Zakona o VBA i VOA su pripadnici VBA uzeli izjave od svedoka i snimke sa nadzornih kamera dve okolne banke?\nSaša Janković nedavno je podneo krivične prijave protiv dvojice pripadnika Uprave vojne policije, koji su pratili brata premijera Andreja Vučića i brata gradonačelnika Beograda Predraga Malog, zbog napada na Žandarmeriju tokom Parade ponosa.\nZaštitnik je tada naveo da se pridružio krivičnoj prijavi koju je policija, po nalogu tužilaštva, već podnela protiv sedmorice pripadnika Žandarmerije zbog torture i zlostavljanja nakon sukoba, kao i da mu VBA nije dostavila tražena dokumenta.\nTakođe, Janković je na sajtu www.ombudsman.rs objavio dokument službe unutrašnje kontrole MUP-a Srbija u kome se navodi da je na dan Parade ponosa, nakon incidenta, VBA ispitivala građane pre policije i oduzela snimke bezbednosnih kamera iz banaka u okolini.


Izvor: Capital.ba, 28.Maj.2020, 08:34\nNJUJORK – Američki proizvođač aviona “Boing” saopštio je da će u SAD ukinuti više od 12.000 radnih mjesta u sklopu planova za restrukturu poslovanja nakon pandemije virusa korona. “Boing” je, takođe objavio da planira “nekoliko hiljada otpuštanja” u narednim mjesecima, ali nije precizirano gdje će se to desiti. Kompanija je u aprilu objavila da će od ukupno 160.000 radnika širom svijeta do kraja godine otpustiti deset odsto. “Boing” je istakao da je odobreno 5.520 dobrovoljnih otkaza za radnike u SAD. Kompanija je, takođe objavila da će tokom sedmice obavijestiti još 6.770 radnika o prinudnim otkazima. Pandemija virusa...\nRadio Slobodna Evropa: 'Izidžet' otpušta 4.500 ljudi\nU Italiji pola miliona radnika ostaje bez posla zbog koronavirusa\nU Italiji će tokom 2020. godine oko 500.000 ljudi izgubiti posao zbog krize sa virusom kovid-19, a stopa zaposlenosti u toj zemlji iz perioda pre pandemije vratiće se na isti nivo tek 2023, procena je italijanske nacionalne agencije za politike aktivnog tržišta rada ANPAL...Od oko pola miliona radnih...


Zašto je emisija sumpor-dioksida u BiH bila šest puta veća od dozvoljene? – Haber.ba\nU izvještaju mreže ‘Bankwatch’ apeluje se na zagađivače da do kraja 2020. godine urade procjene uticaja na životnu sredinu, završe tendere i obezbijede finansijske aranžmane kako bi se nabavila oprema za odsumporavanje. Takođe, prijedlog je da se smanji radno vrijeme postrojenja koja ne ispunjuju ekološke zahtjeve, kao i da se osigura sprovođenje Nacionalnih planova za smanjenje zagađenja.\n‘Bankwatch’ od zvaničnika Energetske zajednice i Evropske unije traži da se na adekvatan način kazne zagađivači, odnosno zemlje koje ne poštuju evropsku direktivu, kao i da se iz evropskih fondova finansira više projekata za proizvodnju zelene energije.\nTeme:BiH, izdvojeno, Srbija, sumpordioksid, termoelektrane, zagađenje


Direktor kompanije Skyscanner podneo ostavku - Daljine.rs\nDirektor kompanije Skyscanner podneo ostavku\nIzvršni direktor kompanije Skyscanner, Brajan Dav, dao je ostavku, a na njegovo mesto će doći dosadašnji potpredsenik Moše Rafija. Dav je rekao da funkciju napušta iz porodičnih razloga i ostaće u njoj kao viši savetnik kompanije.\nSkyscanner je meta pretraživač i turistička agencija sa sedištem u Edinburguu Škotskoj i u vlasništvu je Trip.com Group, najveće internet turističke agencije u Kini.\nRafaja je rekao: “Brajan je učinio izuzetan uticaj na Skyscanner. Dok se putnička industrija suočava sa izazovnim vremenom, Skyscanner je lider u ovom sektoru na svaki način”, izjavio je Rafaja povodom Davove ostavke.\nRafaja je veteran u ovoj industriji i osnivač je i izvršni direktor (CEO) kompanije Travelfusion, koja je poput Skyscannera deo Trip.com grupe, a svoje vreme će podeliti između dve kompanije, iako će obe organizacije ostati operativno nezavisne od druge.\n“Bila mi je čast voditi Skyscanner kao izvršni direktor, a prethodno kao oficir za tehnologiju. Iako je u ovom trenutku teško odstupiti, i uprkos trenutnim izazovima sa kojima se svet suočava, uveren sam da je budućnost Skyscannera svetlija nego ikad”, rekao je Dav povodom svoje ostavke na mesto izvršnog direktora ove kompanije.\nRafijina kompanija Travelfusion prodata je kompaniji Trip.com (tada Ctrip) u januaru 2015. godine, za 160 miliona dolara, kako su kružile glasine. Skoro dve godine kasnije, Trip.com je takođe kupio Skyscanner za 1,75 milijardi dolara.\nSporo otvaranje turističkih destinacija za strane i domaće turiste\nKako je korona uzdrmala Airbnb i osvetila mu se u ime hotela


Od TSD Redakcija\t Poslednja izmena 14.02.2022\nDa li je počeo rasplet u Kanadi? U nedelju je otvoren Ambasador most pošto je policija uhapsila 30 demonstranata I raščistila prolaz preko mosta posle uvodjenja vanrednog stanja . U Otavi je na pomolu razgovor vlasti I kamiondžija, pošto su kamiondžije prihvatile da napuste deo stambenih četvrti I predju na druge lokacije. Za uzvrat gradonačelnik Otave Džim Votson je prihvatio razgovor sa organizatorima Konvoja slobode 2022. Kanadske provincije nastavljaju sa ukidanjemrepresivnih mera vezi ih za vakcinaciju.\nGradonačelnik Otave Džim Votson u subotu je poslao pismo organizatorki konvoja Tamari Lič tražeći da demonstranti napuste stambena naselja u ponedeljak pre podne. Takođe je nagovestio da bi bio voljan da se sastane sa organizatorima.\nKako je saopšteno iz kabineta gradonačelnika, organizatori konvoja su pristali na zahtev „pregovorima“, a Lič je rekla da postoji plan da „konsolidujemo naše protestne napore oko Parlamenta“.\nNadamo se da ćemo u ponedeljak početi da menjamo svoje kamione“, napisala je ona.\nVotson kaže da će, ukoliko članovi konvoja ispune svoje obaveze, sporazum obezbediti „našim najugroženijim stanovnicima preko potreban odmor od buke i izduvnih gasova, kao i poboljšati osećaj bezbednosti i sigurnosti naših stanovnika.\nNa subotnjem mitingu u glavnom gradu zemlje došlo je do talasa demonstranata koji vikendom dolaze u Otavu iz razing delova provincije, koji je bio veći od prisustva policajaca u gradu. Demonstranti su u subotu uveče održali još jednu zabavu uz glasnu muziku, zajedno sa DJ-em, ogromnim TV ekranom, pa čak i hidromasažnom kadom. Procena policije je da je bilo preko 4000 ljudi.\nPremijer Džastin Trudo saziva u ponedeljak prvi sastanak ministara sa pokrajinskim premijerima kako bi razgovarali o tekućim blokadama trgovinskih puteva ka Sjedinjenim Državama i tronedeljnoj okupaciji centra Otave od strane demonstranata koji pozivaju na prekid svih mandata vakcinacije, dva kažu izvori. G. Trudeau je sazvao kasno u nedelju uveče sastanak kabineta kako bi razgovarao o tome šta još savezna vlada može učiniti da uspostavi red tamo gde se blokade nastavljaju u Manitobi, Alberti i Britanskoj Kolumbiji. Otava nije isključila uvođenje sopstvenih mera za izricanje velikih kazni.\nPremijer Ontarija Dag Ford proglasio je u petak vanredno stanje u\nOntariju, pozivajući se na nove vanredne mere za nametanje strožih kazni i kazni za demonstrante, uključujući maksimalnu kaznu od 100.000 dolara i do godinu dana zatvora za nepoštovanje, kao i oduzimanje ličnih i komercijalnih vozačkih dozvola.\nU ponedeljak je premier Ontarija najavio ukudanje COVID pasoša u martu u najmnogoljudnijoj kanadskog provinciji.\n„Konvoj slobode“, protesti kanadskih kamiondžija izazvali su oštre reakcije I promrnili su i političku scenu Kanade. Neki ih vide kao deo dobrodošle borbe na lokalnom nivou protiv autoritarnih zabrana i širenja radikalne vlasti premijera Trudoa. Drugi priznaju zabrinutost kamiondžija, ali gledaju na poremećeni saobraćaj kao zabrinjavajuću smetnju za stanovnike i preduzeća. Ipak, drugi osuđuju kamiondžije koji protestuju kao opasne ekstremiste čije blokade ugrožavaju javnu bezbednost, ekonomiju, pa čak i, prema kanadskom premijeru Džastinu Trudou, samu demokratiji.


Ambasador Kirbi posetio Valjaonicu bakra Sevojno (video) – ZoomUe\nSEVOJNO-Ambasador SAD Majkl Kirbi posetio je danas Valjaonicu bakra Sevojno koja se nalazi u vlasništvu East Point Holdinga ,čiji su većinski vlasnici od sredine ove godine dve američke kompanije iz Ilinoisa i Delevara.\nAmbasador Kirbi je posle obilaska Valjaonice bakra,koja je lider u obradi bakra ne samo u Srbiji,već i u čitavom CEFTA regionu sa 90 odsto tržišnog učešća,razgovarao sa menadžmentom fabrike o mogućnosti povećanja izvoza na tržište SAD-a.\n“Ova fabrika izvozi 85 odsto proizvodnje .Deo proizvoda odlazi i na tržište SAD-a,ali postoje uslovi da se taj izvoz poveća.Video sam pozitivne promene u Valjaonici bakra,promenom većinskih vlasnika,koje treba da dovedu do povećanja proizvodnje,veće uposlenosti i izvoza”,rekao je ambasador Kirbi.\nPredsednik East Point Holdinga Desko Nikitović izjavio je da će Valjaonica bakra Sevojno uskoro ,obezbeđivanjem novog kapitala,uspeti da se vrati među deset najvećih izvoznika u Srbiji .\n“Planiramo i da povećamo proizvodnju za namensku industriju ,jer postoje realni uslovi za to.Na taj način zadržaćemo radna mesta ,povećati izvoz i sa očekivanim prodajnim prihodima od 118 miliona evra doprineti makroekonomskoj stabilnosti Srbije”,naglasio je Nikitović.\nNikitović je istakao da Valjaonica bakra Sevojno ima 1,7 odsto tržišnog učešća u celoj Evropi prema proizvodnim kapacitetima i da trenutno zapošljava oko 1.100 radnika.\nAmbasador Kirbi, tokom današnje posete Sevojnu, zajedno sa menadžmentom u krugu fabrike posadio je drvo prijateljstva.\nMali broj zahteva za subvencije mehanizacije i opreme\nIzlaznost u Užicu 30,17 % do 14 časova (video)\nNext story Užičanin uhapšen zbog malverzacija oko penzija\nPrevious story Vrtići za očuvanje čajetinskih sela (video)


Italijani došli na „Marakanu“ PO ZVEZDINU DECU, spremi su da odreše kesu i pokvare posao direktnoj konkurenciji u Seriji A, upisali u tefter i napadača Radnika, ali je neophodno da ispune jedan USLOV! – Navijaci Srbija\nUBEDLJIVO NAJBOLJI, a tek je počeo! Zvezda i Partizan duže od decenije nemaju MVP košarkaša u regionu, a Mega je stvorila još jednu zvezdu\nHome > Fudbal > Italijani došli na „Marakanu“ PO ZVEZDINU DECU, spremi su da odreše kesu i pokvare posao direktnoj konkurenciji u Seriji A, upisali u tefter i napadača Radnika, ali je neophodno da ispune jedan USLOV!\nKako javlja „transfer guru“ Đanluka Di Marcio, predstavnik Parme pratio je Zvezdinu decu, Željka Gavrića i Veljka Nikolića.\nZnatno bolji utisak ostavio je Nikolić, pošto je zabeležio dve asistencije, za Sanoga i Ivaniča, dok je Gavrić na poluvremenu zamenjen, iako je odigrao veoma solidno i imao jedan zicer.\nDetalj sa utakmice FK Crvena zvezda – Radnik\nParma već sada gleda ka narednoj sezoni, a pomenuti igrači su zadovoljili standarde, ali problem predstavlja činjenica da će ovaj klub teško zadržati status člana Serije A. Potencijalnom selidbom u niži rang pojavio bi se i problem zbog propisa o strancima van Evropske unije.\nGavrić i Nikolić su se i ranije dovodili u vezu sa italijanskim klubovima poput Atalante i Rome, a uprava kluba verovatno ne bi imala ništa protiv da u slučaju dobre ponude ovaj drugi napusti „Marakanu“, jer sledeće sezone neće biti „bonus“.\nSa druge strane, Gavrić će taj uslov zadovoljavati još godinu dana.\nPored pomenute dvojice, italijanski skauti su u tefteru imali i upisano ime najboljeg strelca Superlige, napadača Radnika, Milana Makarića.\nTagged FK Crvena zvezda FK Parma FK Radnik Fudbalski transferi Milan Makarić Veljko Nikolić Željko Gavrić\nNESTVARNA SITUACIJA! Naš čuveni odbojkaš ČETVRTI PUT prekinuo penziju


Pozajmica - Voždovac doveo vezistu iz Partizana! - Sportske.net\nNovo pojačanje za Voždovac u ovom prelaznom roku.\nPoznato, evo koliko pauzira Partizanov univerzalac!Dogovor, Partizan ima novog napadača!Sa Vojvodinom otišao u Antaliju, sa Partizanom je napušta?Spartak doveo tri pojačanja, dva iz Partizana!"Crno-beli" kao Spartanci, može biti samo jedan!\nKlub iz Zaplanjske je doveo na pozajmicu fudbalera Partizana, Ivana Milosavljevića.\nRadi se o veznom fudbaleru koji je rođen 2000. godine, igrao je i za prvi tim Partizana u nekoliko navrata, a potrebno mu je iskustvo kako bi dostigao status prvotimca.\n"Srećan sam jer ću igrati u sjajno organizovanom klubu koji postiže odlične rezultate.\nVidim ovo kao sjajnu priliku da pokažem koliko mogu i zaista jedva čekam početak sezone. Od sutra se pridružujem ekipi na pripremama u Antaliji i nadam se da ću brzo uću u ritam", rekao je Milosavljević.


Damm i Ball predstavljaju prve limenke na svijetu sa ASI certifikatom - InStore.ba\nHome Aktuelno Damm i Ball predstavljaju prve limenke na svijetu sa ASI certifikatom\nDamm, vodeći proizvođač piva u Španiji, koji je u isto vrijeme uticajna kompanija u sektoru hrane, ugostiteljstva, logistike i distribucije dobila je certifikate za kvalitet (Performance Standard) i standard evidencije o lancu nadzora (Chain of Custody), koje dodjeljuje Inicijativa za upravljanje aluminijumom (ASI).\nDamm postaje prvi proizvođač napitaka na svijetu koji posjeduje oba certifikata koji garantuju visoke standarde na polju zaštite životne sredine, kao i etičkih i društvenih standarda za cijeli životni ciklus aluminijuma, od proizvodnje aluminijuma, izrade limenki, fermentacije, do njihove reciklaže.\nOd marta 2021. godine, sve limenke kompanije Damm koje obezbeđuje Ball korporacija, imaće ASI sertifikat o kvalitetu za odgovornu proizvodnju, nabavku i upravljanje. Certifikat uključuje pakovanje i odlaganje piva u limenkama, kao i povezane aktivnosti kao što su dizajn, ambalaža i čuvanje završnog proizvoda, upravljanje otpadom i odlaganje, kao i skupljanje otpada, uključujući ambalažni otpad krajnjih korisnika. U skladu sa rastućim zahtevima potrošača po pitanju održivosti ambalaže proizvoda, šema inicijative ASI ima za cilj da za aluminijum uradi ono što je Komitet za upravljanje šumama (FSC) uradio za papir i drvo i tako stavio održivost u centar pažnje.\nKao dio procesa certifikacije koji se tiče kvaliteta, izvršena je provjera planova kompanije Damm u pogledu životnog ciklusa, dizajna proizvoda, planova za smanjenje štetnih gasova kao i upravljanje prirodnim resursima i otpadom u njenim fabrikama piva. Certifikati koji se tiču standarda evidencije o lancu nadzora uključuju sertifikovanu praksu, za koju se izdaje certifikat kvaliteta ASI, tj. rude, ponovno topljenje i oblikovanje aluminijuma, valjanje, proizvodnju limenki i njihovo punjenje.\nCertifikat ASI takođe je priznanje za angažman kompanije Damm kada je u pitanju podizanje svesti o reciklaži aluminijuma. Svake godine, duž mediteranske obale postavljaju 349 uređaja za presovanje limenki. Ova pionirska inicijativa u sektoru pića u skladu je sa saradnjom koju ova kompanija ima sa partnerskim organizacijama koje se brinu o odgovornosti proizvođača i reciklaži.\nInicijativa upravljanja aluminijumom (ASI) pokrenuta je prije više od 10 godina od strane predstavnika aluminijumske industrije, industrijskih korisnika aluminijuma i organizacija koje se bave istraživanjima i poslovnom politikom s ciljem da se promoviše veća održivost i transparentnost širom industrije aluminijuma. Od 2017. godine, organizacije mogu da zatraže certifikat ASI, a preko 160 organizacije se pridružilo Inicijativi kao njeni članovi, na taj način iskazujući posvećenost odgovornom korištenju izvora aluminijuma.\nKeri Kouzi, predsednica Ball Beverage Packaging za Evropu, Bliski istok i Afriku rekla je ovim povodom: ”Današnja objava predstavlja izuzetno važan trenutak u kome se ambicije naših kupaca da doprinesu istinski održivoj ekonomiji spajaju sa potencijalom koji limenke za piće imaju u cirkularnoj ekonomijii, kao najrecikliranija ambalaža za piće na svetu. Potrošači uživaju u preko 25 popularnih brendova kompanije Damm u više od 133 zemlje. Bilo je istinsko zadovoljstvo raditi sa kompanijom koja ozbiljno misli na budućnost i koja je sposobna da odgovori na uvećanu potražnju za održivim proizvodima od strane potrošača i društva.”\nBall je prvi proizvođač limenki koji je dobio certifikat ASI, za sve 23 fabrike u Evropi, na Bliskom istoku i u Africi tokom 2020. godine.\nPrevious articlePoljoprivrednici traže od Vijeća ministara da zaštiti domaću proizvodnju\nNext articleIndustrijski profit u Kini porastao za 179 posto\nPčelari USK traže pomoć: Prinosi meda mogli bi biti manji za...


Bačka do boda golom Mićića u 90. munutu\nNaslovna Sport Fudbal Bačka do boda golom Mićića u 90. minutu\nBačka do boda golom Mićića u 90. minutu\nBAČKA PALNKA: Po prvi put na stadionu Slavko Maletin Vava, odigrana je utakmica u noćnom terminu, koja je pre svega pokazala da verna bačkopalanačka publika voli svoj klub jer je po slobodnim procenama prisustvovalo oko 3000 gledalaca.\nU okviru 4. kola Super lige Srbije OFK Bačka je ugostila ekipu Čukaričkog.\nOFK Bačka – FK Čukarički 1:1 (0:0)\nU prvom polovremenu gledala se čvrsta borba na obe strane. Obe ekipe imale su po jednu izglednu priliku, ali promene rezultata nije bilo. Iz ovog perioda igre može se izdvojiti pokušaj Makarića iz 22. minuta, koji je bio sam pred golmanom Čukaričkog, dok su gosti nekolilo minuta kasnije pogodili stativu.\nŽelja za osvajanjem celog plena je uticala da drugo poluvreme počne veoma ofanzivno sa obe strane. U takvoj igri su se prvi snašli gosti koji su golom rezerviste Tedića u 79. minutu došli do pobede prednosti. Bačka je odgovorila u poslednjem minutu meča pogotkom Luke Mićića.\nPrethodni tekstU Novoj Gajdobri podižu iznova mesnu kancelariju\nSledeći tekstOFK Bačka – FK Čukarički 1:1 (VIDEO)


17. 07. 2012. VEST:\nZbog kvara na vodovodnoj mreži, u toku noći nije bilo vode u Sokobanji. Kako saznajemo od direktora JKP "Napredak", Saše Drljače, izvršena je zamena 3 dotrajala ventila na vodovodnoj mreži, tako da je do 8h vodosnabdevanje normalizovano.\n17. 07. 2012. VEST: Zoran Vojinović, voda,\nNa snazi je naredba koju je potpisao predsednik opštine Sokobanja o nenamenskom trošenju vode. Zbog nestašice vode u Sokobanji, ovom naredbom je zabranjeno nenamensko korišćenje vode sve dok se vremenski uslovi ne poboljšaju i dok ne bude dovoljne količine vode, kaže inspektor za zaštitu životne sredine i šef Odseka za inspekcijske poslove, zoran Vojinović. U toku je inspekcijska kontrola, a oni koji budu nenamenski trošili vodu biće sankcionisani u skladu sa opštinskom odlukom. U početku, inspekcija je vršila opomene i gradjanima su deljena obaveštenja o nenamenskoj potrošnji i sankcijama, a od pre par dana krenula je intenzivna kontrola-radnici Opštinske uprave prave zapisnike za sva lica koja nenamenski troše vodu, kaže Vojinović. Kasnije će zapisnici sa fotografijama biti prosledjeni prekršajnom organu, dakle protiv lica koja nenamenski troše vodu biće pokrenut prekršajni postupak, objašnjava on.


Novalić u Bihaćkoj pivovari naglasio važnost podrške domaćoj privredi - mojusk.ba\nPremijer Federacije BiH Fadil Novalić posjetio je danas Bihaćku pivovaru, u sklopu posjete Unsko-sanskom kantonu koja je počela u četvrtak sastankom s privrednicima tog kantona.\n– Podrška domaćim proizvodima sigurno je jedan od prioriteta ove vlade – poručio je Novalić tokom sastanka s generalnim direktorom Edinom Ibrahimpašićem.\nNovalić je izrazio zadovoljstvo što je imao priliku vidjeti kako je ova porodična kompanija s velikom tradicijom organizovana i čuti kakve ima planove za budućnost.\n– Veoma sam sretan što sam imao priliku da čujem glas naših iskusnih privednika, te što sam iz prve ruke saznao na koji način federalna vlast može da ih podrži – istakao je Novalić.\nNaglasio je da Bosna i Hercegovina ima veliki potencijal u proizvodnji flaširane vode, no, izrazio je nezadovoljstvo što se ona još uvozi.\n– Umjesto naše privrede podržavamo privredu drugih zemalja – rekao je Novalić i dodao da bh. prirodni resursi moraju biti u funkciji razvoja i zapošljavanja.\nNaglasio je da Vlada FBiH radi na tome kroz moderno zakonodavstvo, a kao primjer je naveo zakon o koncesijama koji se već nalazi u parlamentarnoj proceduri.\n– Trudimo se i da u postojeće zakone ugradimo što više noviteta da bi naši resursi bili na odgovarajući način iskorišteni, ali i zaštićeni za buduće generacije – kazao je Novalić tokom posjete Bihaćkoj pivovari.\nTokom dana premijer FBiH obići će bihaćki aerodrom, Nacionalni park ”Una” te preduzeća ”Alma Ras” u Bosanskom Petrovcu i ”Prevent” u Ključu.


Da li smo i koliko obavešteni – Balkandzije\nBy admin\t September 23, 2021 14 Comments\nObaveštenost predstavlja opšta znanja ljudi i saznavanje o određenim činjenicama, događajima i tokovima u vezi sa različitim oblastima. U pitanju je dvosmerni proces, koji u velikoj meri zavisi od prirode samih ljudi, odnosno načina na koji se razumeju konkretne vesti, ali i od medija koji tačno određenu informaciju plasiraju.\nDa li smo obavešteni u kojoj meri, najbolje pokazuje podatak da se najveći deo komunikacija odvija putem interneta, kao i da veliki broj pripremljenih vesti napravi određenu reakciju i povratnu informaciju ljudi. Različiti, stavovi, mišljenja i uverenja mogu se videti na brojnim stranicama medijskih kuća na društvenim mrežama, kao i veb portalima.\nPružanje vesti i obaveštenost javnosti\nVesti koje postaju deo javnosti, nekada i glavna tema danima i nedeljama, ne moraju nužno da pružaju obaveštenost. Veoma je važan način na koji će gledalac i pratilac vesti razumeti i koliko će se vesti zadržati u memoriji. Postoje osobe koje jednostavno odbijaju da prate određene sadržaje i ne žele da budu obavešteni po pitanju apsolutno svih vesti, već samo određenih tema koje ih zanimaju u datom vremenu. To čini da pojam obaveštenosti bude relativan, odnosno da ne mora nužno da znači da najnovije vesti koje su poslate javnosti, automatski i prihvaćene od strane ljudi.\nVeliki značaj u svemu tome ima i sam karakter vesti, odnosno način na koje su koncipirane, predstavljene i objašnjene svim generacijama. Podrazumeva se da najnovije vesti moraju biti kratke i jasne, zatim koncizne i osmišljene, kao i da imaju određeno značenje i moć da izazovu reakciju. Društvene mreže i portali su posebno pogodni za „puštanje“ vesti, jer su opcije komentarisanja, reakcija – čuvenih „lajkova“ uvek dostupne i tranpsarentne, pa se može dobiti i uvid u reakcije i način razmišljanja ljudi.\nMediji koji plasiraju vesti pružaju informisanost\nKada su u pitanju vrste medija koji plasiraju vesti radi obaveštenosti svih ljudi, one su brojne i različite. Danas su najzastupljenije vesti online, jer su mogućnosti za stvaranje ogromnih poseta na sajtovima i društvenim mrežama zaista ogromne, i ne mogu se meriti ni sa jednim drugim načinom oglašavanja. Televizija je i dalje jedan od važnih kanala informisanja, ali ima znatno manji uticaj nego prethodnih decenija, čak i uz bogat i raznolik program. Tradicionalni mediji poput dnevne štampe i radio stanica su zastupljeni, ali imaju nemerljivo manji značaj za obaveštavanje u poređenju sa internet portalima medija.\nPostoje ljudi koji se isključivo informišu uz dnevne novine ili časopise, ali generalno su vesti online inovacija koja je najjednostavnija za pretraživanje. Uz to, elektronski mediji kao što je internet pruža svestrane mogućnosti za kombinovanje sadržaja kao što su: tekst, video snimci, ilustracije i realne fotografije. Najvažnija stavka kada je u pitanju praćenje vesti putem interneta, jeste sigurnost izvora koji određenu informaciju daje javnosti.\nNajbolji pokazatelj obaveštenosti ljudi u današnjem vremenu jeste ogromna poseta internet sadržaja i posebno medijskih stranica, promotivnih tekstova i portala, kao i nezaobilaznih društvenih mreža. Ljudi danas reaguju na internet natpise i naslove, a posebno razmatraju poreklo vesti, odnosno izvor informacija. Zbog toga je važno da vesti online budu u svakom trenutku proverene, potpuno tačne i sigurne, jer je to jedini način da medijske stranice i sadržaji budu dugoročno praćene i čitane.\nTags: informisanost, mediji, novosti, vesti\n14 thoughts on “Da li smo i koliko obavešteni”\n❤🔥 Aria is interested in your profile! More info: https://clck.ru/ebg4R?h=f52216902c3a6a80d8672aa8eadb0d78- ❤🔥 says:\n💛 Lauren is interested in you! More info: https://cutt.us/UIVRw?h=95b80c6f9cb4ba167ee92d8a302a2a3c- 💛 says:\norder viagra generic – brand viagra 150mg order viagra 150mg pill\nprednisolone 5mg cheap – tadalafil 20mg buy cialis 40mg online\norder augmentin 625mg online – buy augmentin 375mg sale cialis 20mg over the counter\nbactrim drug – bactrim 480mg usa order sildenafil 50mg sale\nbuy cephalexin 500mg sale – cheap erythromycin 250mg order erythromycin 500mg online cheap\nbuy sildenafil 50mg generic – order sildenafil 100mg pill buy ivermectin stromectol\npurchase rhinocort online – cheap cialis without prescription antabuse generic\norder cefuroxime 250mg pills – order cefuroxime generic cialis 20mg us\nampicillin 500mg price – order ampicillin 500mg cialis pills\namoxil 1000mg pill – oral levitra 20mg levitra 20mg ca\ngeneric ivermectin – ivermectin buy uk cheap levitra 10mg\ndoxycycline 200mg pill – purchase doxycycline pills cialis prices


Ispunjena samo jedna obaveza u procesu otvarnaja uprave\nZA GODINU DANA ISPUNJENA SAMO JEDNA OBAVEZA U PROCESU OTVARANJA UPRAVE\nU procesu otvaranja uprave u Srbiji ima pomaka, ali ostalo je još mnogo toga da se uradi, pokazao je Izveštaj o sprovođenju Akcionog plana Partnerstva za otvorenu upravu, koji je predstavio Centar za evropske politike (CEP).\n"Od svih obaveza koje je Srbija bila dužna da ispuni, nakon godinu dana je samo jedna ocenjena kao ispunjena u potpunosti, dok je 57 odsto obaveza ocenjeno kao delimično ispunjeno. Dakle, napretka svakako ima, ali i nedostataka, najviše kada je u pitanju kašnjenje u preduzimanju nekih mera", rekla je programska direktorka CEP Milena Lazarević.\nU izveštaju se navodi da je ostvaren napredak u komunikaciji uprave sa građanima.\n"Treba da budemo svesni da se stagnacija u otvaranju uprave direktno negativno odražava i na stepen demokratičnosti i odgovornosti u zemlji, budući da nema odgovornosti ako nema transparentne i otvorene uprave", rekla je Lazarević.\nU Izveštaju se navodi i da je još jedan od problema to što građani Srbije nemaju dovoljno načina da utiču na proces izrade propisa i predloga javnih politika, a još manje za praćenje njihove implementacije.\n"Prema Open Budget Survey, Vlada Republike Srbije tek četiri od osam ključnih budžetskih dokumenata objavljuje online. Ovo ne pruža mnogo mogućnosti za učešće javnosti u budžetskom procesu", naveo je CEP.\nIzvor: Vebsajt N1, 14.04.2018.


Dodik traži odlaganje saslušanja u Tužilaštvu BiH - Sputnjik Srbija\n14:34 30.09.2016 (osveženo 14:45 30.09.2016) Preuzmite kraći link\nAdvokatski tim predsednika Republike Srpske Milorada Dodika zatražio je od Tužilaštva BiH odlaganje saslušanja zakazanog za ponedeljak, 3. oktobar, na koje je pozvan zbog organizovanja referenduma o Danu Republike, pišu banjalučke „Nezavisne novine“.\nAdvokat Goran Bubić kazao je da je odlaganje zatraženo iz poznatih razloga koje je Dodik već izneo u javnost.\nOn je dodao da ni njima odgovor iz Tužilaštva na ovaj zahtev nije poznat.\nZvaničnici SNSD-a podnose prijavu protiv sebe Tužilaštvu BiH\n„Ne znam šta će dalje uraditi Tužilaštvo“, rekao je Bubić tom banjalučkom dnevniku.\nIz Tužilaštva BiH odbili su juče da otkriju kakav će njihov odgovor biti na ovaj zahtev.\nKomentar nisu imali ni na zahtev za odlaganje saslušanja, a ni na najavljene proteste 3. oktobra ispred ove institucije.\nDodik je juče nakon sednica Predsedništva i Glavnog odbora SNSD-a ponovio da će se na poziv Tužilaštva BiH odazvati, ali da ne želi ići u Sarajevo, i izrazio je spremnost da se obrati putem video-linka ili s bilo koje lokacije u RS.\nI na ovo su iz Tužilaštva bili bez komentara.\nodlaganje, saslušanje, referendum u Republici Srpskoj, Tužilaštvo BiH, Milorad Dodik, Republika Srpska


CeS.TRA pruža konsultantske usluge javnim i privatnim klijentima, za razvoj ekonomičnih rešenja koja štite lјudsko zdravlјe i životnu sredinu, a u skladu su sa propisima o zaštiti životne sredine. Naš tim iskusnih inženjera nudi stručnost u visoko specijalizovanim vodoprivrednim i ekološkim projektima.\nIstovremeno, kao deo multidisciplinarnog tima u okviru kompanije, pružamo specijalističke usluge za širok spektar infrastrukturnih projekata, sa konačnim ciljem postizanja poboljšane održivosti. Koristimo najnovije BIM tehnologije, specijalizovani softver za hidrauličko modeliranje, kao i softver i alate prilagođene za specifične probleme, uključujući Autodesk Civil 3D, Storm and sanitary analysis, HEC-HMS, EPANET, EPA Storm Water Management Model, HEC-RAS , CE-QUAL-W2.\nCeS.TRA pruža širok asortiman usluga iz oblasti hidrologije klijentima i zainteresovanim stranama iz različitih sektora, uključujući vodovod, kanalizaciju, transport i urbani razvoj. Nudimo široko znanje i iskustvo u modeliranju sistema površinskih voda koristeći procenjene podatke, koji su dostupni ili dobijeni standardizovanim metodama procene.\nHidrologija poplavnog talasa\nProcena rizika od poplave\nSistemi odbrane od poplava\nStudije izvodlјivosti održivog odvodnjavanja (SUDS)\nStrategije upravljanja oticajem\nCeS.TRA razvija ekonomična tehnička rešenja iz oblasti vodosnabdevanja, u skladu sa lokalnim, državnim i EU propisima. Nudimo širok spektar konsultantskih usluga, od strateških analiza i analiza obima projekata do pripreme detalјnih projekata, crteža i procena troškova, tenderske dokumentacije, specifikacija i nadzora nad gradnjom.\nIdentifikacija vodnih resursa\nAnaliza kvaliteta vode\nUpravljanje izvorištima površinskih voda\nProcesi tretmana vode za vodosnabdevanje\nDistribucija vode i vodovodne mreže\nVisinske zone vodosnabdevanja i optimizacija energije\nSmanjenje gubitaka i rehabilitacija mreže\nUpravljanje vodosnabdevanjem i strateško planiranje\nFekalna i kišna kanalizacija\nCeS.TRA nudi projektantske usluge iz oblasti upraljanja sanitarnim i atmosferskim vodama. Posedujemo znanje i iskustvo za razvoj rešenja odvodnjavanja za širok spektar objekata, od stambenih do komercijalnih/industrijskih. U bliskoj saradnji sa klijentima, dolazimo do isplativih i održivih rešenja, a naši stručnjaci su na raspolaganju klijentima u svakom trenutku, od početka projekta do završetka izgradnje.\nPreliminarna procena postojećih sistema odvodnjavanja\nHidraulička analiza i simulaciono modeliranje postojećih mreža\nZahtevi za izdavanje vodnih dozvola\nProjekti za građevinsku dozvolu i izvodjenje radova\nMere za ublažavanje vršnog oticaja\nOdrživi sistemi odvodnjavana atmosferskih voda\nRetenzioni bazeni I rezervoari\nEfikasan sistem za odvodnjavanje atmosferskih voda je jedan od ključnih faktora kojim se obezbeđuje projektovani vek trajanja autoputeva. CeS.TRA je stekla međunarodno iskustvo u planiranju, projektovanju i nadzoru izgradnje sistema za odvodnjavanje putne infrastrukture. Naši stručnjaci usko sarađuju sa saobraćajnim i gradjevinskim inženjerima od najranijih faza izrade projektne dokumentacije, kako bismo postigli optimalano rešenje za trasu autoputa i sistem atmosferske kanaliacije.\nHidraulički i hidrološki ulazni podaci za planiranje i projektovanje autoputa\nEvaluacija uticaja trase autoputa na površinske vode\nHidraulička analiza za potrebe pozicioniranja i projektovanja mostova\nHidraulička analiza i projektovanje otvorenih kanala\nHidraulička analiza i simulaciono modeliranje drenažnih sistema autoputeva\nProjektovanje retenzionih objekata\nZahtevi za izdavanje dozvole\nCeS.TRA ima iskustva u realizaciji uspešnih projekata iz oblasti upravljanja vodoprivrenim sistemima i regulacije vodotokova. Naš osnovni cilj je razvoj inovativnih i isplativih rešenja, bilo da se radi o strateškom planiranju ili detaljnoj razradi projekata.\nHidraulička procena vodoprivrednih sistema\nModeliranje i mapiranje rizika od poplave\nProcena stabilnosti rečnih obala\nErozija transport i sedimenata\nOptimizacija pozicije objekata u rekama\nProjekti zaštite obala i regulacije\nIzrada nasipa za zaštitu od poplava\nProjektovanje zaštite od sedimentacije\nKonsultacije i pregovaranje sa pravnim službama\nCeS.TRA in multidisciplinarni tim poseduje višedecenijsko iskustvo u pripremi projektne dokumentacije za sanaciju odlagališta i napuštenih deponija, od konceptualne faze do detaljnih projekata za izvođenje radova. Vršimo procenu ekoloških rizika i dajemo pregled potrebnih korektivnih mera i troškova.\nIdentifikacija i evaluacija lokacije\nPotrebna podrška (due diligence)\nProcena i obnova zatvorenih deponija\nZatvaranje deponije i programi naknadne nege (uređenje, rekultivacija)\nCeS.TRA je u poslednjih nekoliko godina učestvovala u izradi Studija procene uticaja na životnu sredinu za više značajnih infrastrukturnih projekata. Vršimo procene uticaja u svim fazama izrade projekta, od faze utvrđivanja potrebe za procenom uticaja, utvrđivanja obima i sadržaja Studije, preko prezentacije na javnom uvidu, usvajanja Studije, izrade Planova zaštite životne sredine (EMP) i Ekoloških i socijalnih akcionih planova (ESAP).\nCeS.TRA TRA ima neophodna iskustva i stručnost za procenu buke od železničkog i drumskog saobraćaja, koja služi za razvoj adekvatnih mera ublaženja uticaja i kao podrška planiranju razvoja rezidencijalnih područja. Oslanjamo se na najsavremeniji softver za modelovanje (CadnaA) za iscrtavanje izolinija buke definisanih trenutnim i budućim izvorima buke.\nProcenu i projektovanje mera za ublažavanje efekata buke\nProcene izloženosti okruženja uticaju buke


Nakon što je u petak zvanično odlučeno da je novi datum održavanja muzičkog festivala Egzit od 13. do 16. avgusta ove godine, na Petrovaradinskoj tvrđavi, ljubitelji jednog od vodećih muzičkih festivala su se pripremili za kupovinu ulaznica koja je započela u ponedeljak tačno u podne.\nU tom periodu ekipa „Dnevnika” je posetila centralnu biletarnicu „Gigstiks” i ispred nje zatekla Novosađanina Nikolu Jovanovića, koji je došao s namerom da kupi ulaznicu za taj festival.\nNa jučerašnji mali odziv kupaca ulaznica na prodajnim mestima moguće da je uticalo i loše kišovito i oblačno vreme i mogućnost onlajn kupovine, a ima i onih koji će ove godine preskočiti obeležavanje 20 godina Egzita iz bezbednosnih razloga zbog pandemije koronavirusa.\nZa to se mladi Nikola Jovanović ne brine, a za naš list ističe da se veoma raduje što će se Egzit ipak održati jer na taj festival, kako kaže, ide već nekoliko godina uzastopno.\nNa Egzit idem zato što prosto volim tehno-muziku i zato što taj festival za mene predstavlja jednu avanturu koju veoma volim i koju ne želim da propustim ni ove godine – naglašava Jovanović. – Kada je u pitanju koronavirus, ja se toga nimalo ne bojim, posebno jer su smanjili kapacitet ljudi, a možda ću nositi i zaštitnu masku.\nJedna od zaštitnih mera koje su donete u saradnji s nacionalnim Kriznim štabom Republike Srbije je smanjenje kapaciteta festivala na polovinu od uobičajenih 55.000 posetilaca po danu.\nOni su u petak saopštili da će biti zatvoreni i pojedini rovovi u kojima je inače smešteno više od 40 bina i zona. Ipak, ona najpopularnija i najveća mesta na Petrovaradinskoj tvrđavi će i ovog leta okupiti i zabaviti ljubitelje Egzita, a među njima su Mejn stejdž, Dens arena, No slip bina i još neke manje zone.\nOrganizatori navode da su dobili mnogo poruka i mejlova podrške od izvođača, agenata i drugih festivala, koji održavanje Egzita vide kao šansu za oživljavanje kompletne svetske industrije događaja.\n„Još važnije od oživljavanja najteže pogođene industrije, zapravo je taj signal nade i optimizma koji šaljemo celom svetu jer je najgore iza svih nas. Između širenja panike, koje u prethodnom periodu nije manjkalo, i optimizma, mi uvek biramo ovo drugo. Pre tačno 20 godina, nakon godina provedenih u izolaciji i ratovima devedesetih, pronašli smo izlaz i prihvatili ga kao svoje ime. Sada je vreme da pronađemo globalni izlaz iz pandemije”, poručuju iz Egzit tima.\nOpcije za kupovinu ulaznica\nUlaznice za festival Egzit mogu se kupiti na nekoliko prodajnih mesta: u centralnoj biletarnici „Gigstiks”, knjižarama „Vulkan”, „Dr Tehno”, „Bulevar Books”-u, hotelu „Novi Sad” i menjačnici „Global money”.\nPostoji i onlajn opcija, za koju se verovatno odlučila većina tokom jučerašnjeg dana. Iz Egzit tima navode da će uskoro biti poznato više detalja o programu, formatu i opcijama za refundaciju za one kojima ne odgovaraju novi datumi.\nTags: exit, exit 2020, ulaznice


Goražde u martu domaćin regionalne poslovno-stručne konferencije - Euromanager\nGoražde će u drugoj polovini marta biti domaćin regionalne poslovno-stručne konferencije “PIT Drina 2019“, čiji je cilj stručno osnaživanje kompanija i firmi tog područja.\nGoražde će u drugoj polovini marta biti domaćin regionalne poslovno-stručne konferencije “PIT Drina 2019“, čiji je cilj stručno osnaživanje kompanija i firmi iz Bosansko-podrinjskog kantona i njihovo bolje povezivanje sa ostalim dijelovima BiH i regije\nOrganizator konferencije PIT (Proizvodnja, industrija, tehnologija) je konsultantska kuća “Targer“ u saradnji s Udruženjem poslodavaca Bosanskopodrinjskog kantona (BPK) Goražde.\nKako je istaknuto na današnjem sastanku organizacionog odbora, konferencija će se realizovati u nekoliko tematskih cjelina, a detaljnija agenda konferencije utvrđena je danas.\n– S obzirom na značaj konferencije za privredu Bosanskopodrinjskog kantona i regije, mislimo da će događaj imati punu pažnju i posvećenost njenih budućih učesnika. U ovom smo trenutku jasno definirali učesnike panela, a tema panela ‘Inovativne metode u upravljanju kadrovima’ jedna je od gorućih tema u bh. privredi. Definirani su i izlagači konferencije – kazala je Esma Manić, izvršna direktorica konferencije.\nNaglasila je da je konferencija bazirana isključivo na proizvodnom sektoru.\n– Ovo je prilika da se sve kompanije iz Bosne i Hercegovine okupe na jednom mjestu, razmijene iskustva i dogovore korake koji će unaprijediti njihovu saradnju. Očekuje se oko 120 učesnika i to će biti odlična prilika da se upoznaju s aktuelnim i naprednim metodama upravljanja kadrovima, kao i da se susretnu s kolegama, ekspertima i poduzetnicima iz kompanija koje dijele zajedničke izazove proizvodne djelatnosti – kazala je Manić.\nInače, ovo je treća konferencija ovakve vrste koja se organizuje u BiH. Do sada su održane dvije konferencije u Tešnju i Bihaću, koje su se pokazale veoma uspješnim, okupivši veliki broj učesnika, posebno privrednika i predstavnika kompanija s akcentom na proizvodne kompanije.\nVažna misija konferencije je dodatno oživljavanje lokalne i cjelokupne bh. privrede, kao i bolje povezivanje kompanija i stručnjaka iz Goražda s ostatkom BiH i regije zapadnog Balkana.\nRegionalna poslovno-stručna konferencija “PIT Drina 2019.“ bit će održana 21. marta.\nFoto/FENA: Elma Geca\nGalenika Crna Gora u gubitku 24,4 miliona eura\nOko 70 mil eura iz IPA fondova za razvoj malih i srednjih preduzeća BiH\nIsporučena prva mlrd kubnih metara gasa preko Turskog toka\nDodik: Usaglašena trasa autoputa Sarajevo – Beograd kroz BiH


Čekamo do Petrovdana: Amfilohije o roku za ukidanje Zakona o slobodi veroispovesti - 05.07.2020, Sputnik Srbija\nMitropolit crnogorsko-primorski Amfilohije kaže da se nadaju ukidanju Zakona o slobodi veroispovesti te podsetio da je Petrovdan, 12. jul rok koji je Vladi Crne... 05.07.2020, Sputnik Srbija\n22:38 05.07.2020 (Osveženo: 03:58 26.08.2021)\n„Još se nadamo ima nedelja dana do Petrovdana .... Posle Petrovdana mi nemamo više šta da očekujemo“, rekao je Amfilohije na internet litiji.\nAmfilohije je kazao i da je crkva uvek otvorena za dijalog, ali da aktuelna vlast uvela samo monolog.\nLitije i molebani održavali su se u gradovima širom Crne Gore, ali je radi poštovanja donetih zdravstvenih mera, koje je država donela u cilju suzbijanja virus korona, Mitropolija donela odluku da se litije organizuju putem interneta.\nAmfilohije je rekao da su odluku doneli isključivo zbog zdravstvenih mera koje su želeli da ispoštuju.\n„Uloga i misija crkve je da ozdravljuje ljude od svih virusa pa i ovoga koji se pojavio kod nas i šire u svetu. A crkva je tu da neprekidno leči od virusa koji ugrožavaju ljudsko biće, a najpre od najopakijeg virusa, virusa greha“, rekao je Amfilohije.\nOn je istakao da se od litija ne odustaje i da „idemo do Hristove pobede“.\nPodvukao je da je narod Crne Gore postao slobodan i da je prestao da bude „stoka jedna grdna, dobre duše kad joj rebra puču“.


Koristite polja ispod da biste kontaktirali smeštaj Sunrise Park Spa Hotel direktno\nSunrise Park Spa Hotel se nalazi na samo nekoliko minuta hoda od gondole. Predstavlja sjajnu kombinaciju tradicionalne arhitekture i modernog unutrašnjeg dizajna i komfora.\nSunrise Park Spa Hotel poseduje restoran sa velikim izborom jela nacionalne i internacionalne kuhinje, skijašnicu, parking, Spa centar sa saunom, parnim kupatilom, jacuzzi-em, solarijumom, aromaterapijom, različitim vrstama masaža, medicinskim tretmanima, fitnesom, Lobby bar sa WiFi pristupom internetu, sef na recepciji, menjačnicu.\nU hotelu SunrisePark & Spa nalazi se 81 apartman , svi opremljeni sa kupatilom sa fenom, 21inč Tv, telefonom, internet pristupom, dnevnom sobom sa sofom na rasklapanje, čajnom kuhinjom sa električnim šporetom, frižiderom i aspiratorom.\nUsluga: doručak/večera – švedski sto/ samoposluživanje\nOvaj hotel veoma je popularan među našim turustima zbog svog odličnog odnosa ponude i cena. Idealan je za porodičan odmor tokom zimskih dana.\nSunrise Park Spa Hotel se nalazi na samo nekoliko minuta hoda od gondole. Predstavlja sjajnu kombinaciju


Pozicija PHOENIX Pharme u domaćim okvirima, kao i renome PHOENIX grupe, čiji smo dio sistema na evropskom i svjetskom farmacetskom tržištu, omogućava nam jednostavan pristup svim savremenim tokovima u ovoj oblasti.\nNa lageru se, u svakom trenutku, nalazi najšira paleta proizvoda koji su registrovani i čiji je promet odobren od strane nadležnih regulatornih institucija. U skladištima u Bijeljini, Sarajevu i Banja Luci nalazi se više od 9.500 artikala kojim svakodnevno snabdjevamo apoteke i bolnice.\nSlužba nabavke prati stanje lagera i pravovremeno reaguje na sve signale sa tržišta. Svaki novi proizvod na tržištu, predmet je našeg interesovanja i analize u cilju pružanja pravovremenih informacija našim kupcima.


Traumer i Nastia u Beogradu 4. novembra! – CLUBBING.RS\nTraumer i Nastia u Beogradu 4. novembra!\nOctober 9, 2016 • No Comments •Najave\nJoš jedan Raveolution u Hangaru ove jeseni – Traumer i Nastia u Beogradu 4. novembra!\nKada spojimo francusku techno atrakciju i najlepšu damu ukrajinske elektronske scene, dobijamo žurku za pamćenje – upravo takav party nas očekuje na predstojećem Raveolution-u u Beogradu 4. novembra, kada nam u Hangar stižu Traumer i Nastia.\nOvaj dvojac imaće domaću podršku Johna Belka i Petera Portmana, tako da se spremite za beskompromisni techno zvuk i vrhunski provod.